Òpin débá ayé fàmílétè-ki-n-tutọ́ táwọn ọmọ ẹgbẹ́ òkùnkùn n jẹ nipinlẹ Ogun - Abíọ́dún pariwo síta

Gomina Dapọ Abiọdun tipinlẹ Ogun ti sọ pe gbogbo aye fàmílétè-ki-n-tutọ́ táwọn ọmọ ẹgbẹ́ òkùnkùn kaakiri ipinlẹ Ogun ti dopin, nitori pe igbesẹ to lọọrin lo ti bẹrẹ lati gbogun ti wọn patapata.O ni ki gbogbo awọn to ba wa ninu ẹgbẹ okunkun naa tete lọ jawọ, tabi ki gbogbo awọn to n gbero lati darapọ mọ ẹgbẹ buruku naa tete ronupiwada, ki wọn si tun ero wọn pa, nitori pe opin ti de ba wọn patapata.Ilu Odogbolu, ijọba ibilẹ Odogbolu ni Gomina Abiọdun ti sọrọ yii nita gbangba, iyẹn nibi ipolongo idibo ijọba ibilẹ ti ẹgbẹ oṣelu All Progressives Congress, APC to ṣe lọ lanaa, Abamẹta, Satide.O ni laipẹ, awọn yoo gbe igbimọ ara ọtọ (Special Task Force) dide lati gbogun ti gbogbo awọn ọmọ ẹgbẹ́ okunkun patapata ti wọn n da alaafia awọn araalu laamu.Siwaju si i lo sọ pe ijọba oun ko ni i laju silẹ mọ lati jẹ ki awọn oniṣẹ ibi maa ba gbogbo idagbasoke to n ṣẹlẹ nipinlẹ naa jẹ. "Inu mi dun lati sọ fun un yin lonii wi pe ko si nnkan to n jẹ ibọn yinyin mọ. Ẹ maa ri i pe wahala ẹgbẹ oṣelu ti dinku patapata. Inu wa n dun, a si ni ifọkanbalẹ. Gbogbo wa ni okoowo wa n lọ bo ṣe yẹ. Ko si akọsilẹ ipaniyan.


Inu wa n dun, a si ni ifọkanbalẹ. Gbogbo wa ni okoowo wa n lọ bo ṣe yẹ. Ko si akọsilẹ ipaniyan. "Ṣugbọn awọn ọmọ kekeeke kan wa ninu ẹgbẹ okunkun, Bi mo ba dawọ lee yin...haaah! Mo maa gbe igbimọ dide lodi si ẹgbẹ okunkun. Ipinlẹ yii yoo si jẹ akọkọ lorile-ede yii."


"Ṣugbọn awọn ọmọ kekeeke kan wa ninu ẹgbẹ okunkun, Bi mo ba dawọ lee yin...haaah! Mo maa gbe igbimọ dide lodi si ẹgbẹ okunkun. Ipinlẹ yii yoo si jẹ akọkọ lorile-ede yii."


Àgbàdo ti eléyìí jígbé gan mọ-ọn lórí, fúnra rẹ̀ ló gba téṣàn ọlọ́pàá lọ

Bi gendekunrin ti ẹ n wo yii ba fi bọ ninu wahala afọwọfa to fa si ara rẹ lọrun yii, ti wọn tun pe e wi pe ko wa lọ ba wọn ji nnkan gbe, ko tun jẹ dahun, ayafi ti ọrọ rẹ ki ba a ṣoju lasan lo ku.Nitori pe ẹni ṣango ba toju rẹ wọlẹ, ko ni ba wọn bu ọba koso ni ọrọ rẹ ri.Agbado la gbọ pe gendekunrin naa lọ jigbe ninu oko oloko, gẹgẹ bi iroyin to tẹ wa lọwọ ṣe sọ.Wọn ni bo ṣe ji agbado naa gbe, lo ko wọn sinu apo ṣaka to mu dani, to si gbe e salọ. Igba to de ile, to ku ko gbe agbado naa kalẹ lọrọ bẹyin yọ, ti ko si le sọ ọ kalẹ.Gbogbo awọn ti wọn lo pe lati ba a yọ agbado naa ni ko ṣee ṣe fun wọn. Nigba to ti lo bi ọpọlọpọ wakati, ti ko le ri agbado naa sọ kalẹ, ni wọn loo pinnu lati gba teṣan ọlọ́pàá lọ lati fi to wọn leti.Nibẹ lo si ti n bẹbẹ pe ki wọn wa lọ ba oun bẹ ẹni toun ji agbado rẹ gbe, lati le dariji oun, ati pe ọrun n wọ oun gidi gan an.Agbegbe kan ti wọn pe ni Bunduri lorile-ede Ghana niṣẹlẹ yii ti waye. Wọn ni okunrin yii ko ṣẹṣẹ maa jale, ati pe o ti pẹ to n ji agbado ẹni naa gbe, eyi ni wọn lo ṣee ṣe ko jẹ pe ẹni naa lo fi oogun sinu oko rẹ lati mu awọn to n ja a lole.


Ìkúnlẹ̀ abiyamọ o! Èèyàn mẹ́rìnlá pàdánù ẹ̀mí wọn sínú ìjàmbá ọkọ̀ l'Ọ́ṣun

Ko din ni eeyan mẹrinla ti wọn ti dagbere faye lopin ọsẹ to ṣẹṣẹ pari yii ninu ijamba ọkọ to waye lagbegbe Powerline to wa lopopona Ipetu-Ijẹṣa si Ileṣa nipinlẹ Ọṣun.Nnkan bi aago mẹfa ku ogun iṣẹju la gbọ pe la gbọ pe iṣẹlẹ naa waye laaarin mọto Sienna ati tanka elepo.A gbọ pe asiko ti awakọ Sienna ti nọmba idanimọ rẹ jẹ KRD 842 GY n gbiyanju lati sare kọja tanka Howo Sinotruck ti nọmba idanimọ rẹ jẹ BAU 171 ZE, ni ọrọ gba ibomiran yọ.Ṣe la gbọ pe tanka naa gba mọto yii debi wi pe eeyan mẹrinla jade laye, to si jẹ pe awọn meji pere lori ko yọ.Ọmọ kekeeke mẹfa, ọkunrin mẹrin, obinrin mẹrin ti wọn jẹ agbalagba ni wọn ba iṣẹlẹ ajalu ọhun lọ.Agnes Ogungbemi to jẹ agbẹnusọ fun ileeṣẹ ajọ ẹṣọ popona tijọba apapọ, Federal Road Safety Corps (FRSC), to fidi iṣẹlẹ yii mulẹ sọ pe awọn ti ko oku awọn eeyan naa lọ si mọṣuari ọsibitu Wesley to wa niluu Ileṣa.


Bátírì mọ́tò ni Uncle jígbé kí wọ́n tó lu ayé ẹ̀ bàjẹ́ ní Jerúsálẹ́mù

Bi gendekunrin ti ẹ n wo yii ba fi le gbadun, ti ara rẹ ya daadaa, ko tun jẹ gbiyanju tabi ronu lati jale mọ gbogbo ọjọ to kun fun un lati lo laye. Itan manigbagbe ni yoo si maa fi ọrọ rẹ pa fawọn ọmọ ati ọmọ-ọmọ ẹ nipa ọjọ ti ko le gbagbe laye. Ilu kan ti wọn pe ni Jerusalẹmu, nitosi Kojokrom, Sekondi-Takoradi ni Western Region ni gendekunrin ti wọn pe orukọ rẹ ni Uncle yii ti ji batiri mọto pẹlu owo gbe, ko to di pe ọwọ tẹ. Uncle pẹlu ọrẹ rẹ kan la gbọ pe wọn jọ n lọ lọjọ naa, ti wọn si ri mọto ti wọn gbe sẹgbẹ ọna. Nibẹ lawọn mejeeji ti ṣi mọto yii, ti wọn si ji owo to wa nibẹ ko, koda, ti wọn tun yọ batiri mọto. Batiri mọto yii ni wọn n yọ lọwọ, tawọn fi kofiri wọn.


Uncle pẹlu ọrẹ rẹ kan la gbọ pe wọn jọ n lọ lọjọ naa, ti wọn si ri mọto ti wọn gbe sẹgbẹ ọna. Nibẹ lawọn mejeeji ti ṣi mọto yii, ti wọn si ji owo to wa nibẹ ko, koda, ti wọn tun yọ batiri mọto. Batiri mọto yii ni wọn n yọ lọwọ, tawọn fi kofiri wọn. Bawọn mejeeji ṣe ri i pe aṣiri ti tu, ni wọn ti ba ẹsẹ wọn sọrọ, ṣugbọn to jẹ pe Uncle nikan ni ọwọ pada tẹ. Agbegbe kan to sunmọ ilu Jerusalẹmu ti wọn n pe ni Nkansah Park la gbọ Uncle n gbe.Wọn lawọn ẹlẹyinju aanu ni wọn sare ranṣẹ sawọn obi rẹ, ki wọn to wa a gbe e lọ ọsibitu ti wọn ti n tọju rẹ lọwọ, titi di asiko ta a fi kọ iroyin yii tan. Alubami ni wọn fi Uncle ṣe lọjọ naa, to si jẹ pe bi ki ba a ṣe awọn ẹlẹyinju aanu ti wọn tete ba a bẹbẹ ni, boya ni wọn ko ba luu pa lọjọ naa, tabi ki wọn dana sun un, ko si ti gbagbe wi pe oun ti wa sile aye ri.


Bawọn mejeeji ṣe ri i pe aṣiri ti tu, ni wọn ti ba ẹsẹ wọn sọrọ, ṣugbọn to jẹ pe Uncle nikan ni ọwọ pada tẹ. Agbegbe kan to sunmọ ilu Jerusalẹmu ti wọn n pe ni Nkansah Park la gbọ Uncle n gbe.Wọn lawọn ẹlẹyinju aanu ni wọn sare ranṣẹ sawọn obi rẹ, ki wọn to wa a gbe e lọ ọsibitu ti wọn ti n tọju rẹ lọwọ, titi di asiko ta a fi kọ iroyin yii tan. Alubami ni wọn fi Uncle ṣe lọjọ naa, to si jẹ pe bi ki ba a ṣe awọn ẹlẹyinju aanu ti wọn tete ba a bẹbẹ ni, boya ni wọn ko ba luu pa lọjọ naa, tabi ki wọn dana sun un, ko si ti gbagbe wi pe oun ti wa sile aye ri.


Lẹyin to lọ bawọn kẹdun iku Emir Haliru, wọn lawọn araalu yẹyẹ Saraki ni Patigi

Aarẹ ile igbimọ aṣofin orile-ede yii tẹlẹri, Sẹnetọ Bukọla Saraki ko le gbagbe yẹyẹ ti wọn lawọn ara agbegbe Patigi, nipinlẹ Kwara fi ṣe lori ọna to wọ agbegbe ọhun lopin ọsẹ to ṣẹṣẹ kọja yii. Ibi ti wọn ni Saraki ti lọ bawọn kẹdun iku Emir ilu Patigi, Alaaji Sa'adu Kawu Haliru la gbọ pe awọn eeyan ti yẹyẹ, ti wọn si bẹrẹ si i sọ oriṣiriṣi ọrọ kungbakugbe si i.Ninu lẹta ti aarẹ ẹgbẹ kan ti wọn pe ara wọn ni Patigi Political Front, PPF, nijọba ibilẹ Patigi, Alaaji Yahaya Mohammed gbe jade lẹyin abẹwo Saraki siluu naa ni wọn ti sọ pe awọn ko le gbagbe iya to fi jẹ wọn lasiko to wa nijọba, paapaa ipo agbara to ti le ṣe awọn nnkan to n fẹ. Wọn loo lọwọ bi ọna naa ko ṣe di ṣiṣẹ lakooko ijọba rẹ, eyi to mu ki eto ọrọ aje wọn lọ silẹ patapata. Wọn ni mọto ko le gba ọna yii kọja lai bajẹ, ati pe asiko ti ojo ba ti rọ, awọn mọto ki i raaye kọja rara. Ẹgbẹ yii sọ pe Saraki pẹlu awọn to gbe akanṣe iṣẹ ọna naa fawọn agbaṣẹṣe, ti ko si bojuto bawọn agbaṣẹṣe naa ko ṣe pari rẹ lasiko to yẹ, to jẹ pe ọwọ yọbọkẹ ni wọn fi mu.


Ìjà àgbà ẹgbẹ́ òkùnkùn làwọn eléyìí ń jà kọ́wọ́ tó tẹ̀ wọ́n l'Ógùn

Bo tilẹ jẹ pe ileeṣẹ ọlọpaa ipinlẹ Ogun labẹ ọga wọn, Edward Awolọwọ Ajogun ti sọ pe ki iwadii kikun bẹrẹ lori awọn mẹrin tọwọ tẹ yii lori ẹsun wi pe wọn n ṣe ẹgbẹ okunkun ti wọn fi kan wọn, sibẹ, ohun tawọn eeyan n sọ ni pe ki wọn gbagbe sẹwọn nitori wahala ojoojumọ ti wọn n da silẹ niluu. Opin ọsẹ to kọja yii lọwọ palaba awọn mẹrẹẹrin ti wọn pe orukọ wọn ni: Oluṣẹgun Ọwọọla, ẹni ọdun mẹrindinlọgbọn (26); Gbenga Akinkade, ọmọ ọdun mẹrinlelọgbọn (34); Jinadu Waliu, ọmọ ọgbọn ọdun (30) ati Sanni Hammẹd, ọmọ ọdun mẹtadinlọgbọn (27) seg.  Awọn ọmọ ẹgbẹ okunkun Aye ati Ẹiyẹ la gbọ pe wọn kọju ija agba sira wọn lagbegbe Atan-Ọta, ipinlẹ Ogun, nibi ti wọn ti n fi ibọn atawọn nnkan ija oloro le ara wọn kaakiri. Nnkan bi aago mẹrin oru la gbọ pe iṣẹlẹ naa waye, to si mu kawọn ara agbegbe naa ranṣẹ sawọn ọlọpaa, ti wọn fi lọ ko wọn. Mẹrin pere lọwọ tẹ ninu wọn, tawọn yooku si raaye na papa bora. Ibọn, ọta ibọn, ọbẹ meji, irin atawọn oogun abẹnugọngọ lawọn ọlọpaa gba lọwọ wọn.


Ó ga ò! Ẹ wo Waliu tó jí ṣọ́jà gbé l'Ógùn, ó gba aṣọ lọ́rùn rẹ̀, ó tún gba káàdì ìdánimọ̀ rẹ̀

Ọrọ buruku toun tẹrin pẹlu bi wọn ṣe sọ pe gendekunrin ti ẹ n wo yii ṣe ji ọkan lara awọn ṣọja orile-ede yii gbe nipinlẹ Ogun, to si gba aṣọ lọrun rẹ.AWIKONKO gbọ pe opin ọsẹ to ṣẹṣẹ kọja yii ni gendekunrin naa, Wasiu Oloyede ji ṣọja ọhun gbe, to si gba aṣọ ati dukia lọwọ rẹ.Wọn ni Waliu ati awọn ọrẹ rẹ meji tawọn ti na papa bora ni wọn jọ ji ṣọja naa gbe ni nnkan bi aago mọkanla aabọ alẹ ọjọ Ẹti, Furaidee, ti wọn si gbe e lọ si buba wọn ni Alagbado niluu Eko, nibẹ ni wọn ti gba aṣọ lọrun rẹ.Yatọ si aṣọ ti wọn gba yii, wọn tun gba kaadi idanimọ rẹ, kaadi ATM ẹ, to fi mọ foonu ẹ.A gbọ pe lẹyin ti wọn gba gbogbo nnkan naa tan, ṣe ni Waliu bẹrẹ si i fi aṣọ naa lọ lu jibiti. Wọn ni ṣe lo tun lọ fi aṣọ naa koju awọn Fijilante to wa lagbegbe Odo Pako ni Ọta, ijọba ibilẹ Ado-Odo Ọta, ipinlẹ Ogun.Lara awọn to ri bi nnkan ṣe n lọ la gbọ pe wọn ranṣẹ sawọn ọlọpaa.Nigba tawọn ọlọpaa maa debẹ ni wọn ṣakiyesi bpe ayederu ṣọja ni Waliu, eyi lo jẹ ki wọn gbe e lọ teṣan wọn.Funra rẹ lo pada jẹwọ bo ṣe ri aṣọ naa jigbe, to si bẹbẹ fun idariji.Ọga ọlọpaa ipinlẹ Ogun, Edward Awolọwọ Ajogun ti pàṣẹ pe ki iwadii tubọ bẹrẹ lori ẹ, ki wọn si ri i daju pe ọwọ tẹ awọn yooku rẹ lati foju wọn ba ile ẹjọ.


Èyí ni bí wọ́n ṣe fẹ́ẹ́ sìnkú Dàpọ Ọṣìn, gbajúmọ̀ sọ̀rọ̀sọ̀rọ̀ tó kú l'Ékòó

Awọn mọlẹbi oloogbe Dapọ Ọṣin, gbajugbaja sọrọsọrọ ori redio ati tẹlifiṣan to jade lọsẹ to kọja ti sọ pe ọsẹ yii ni wọn yoo sinku ẹ, lẹyin ayẹyẹ ọdun Ileya.Gẹgẹ bi a ṣe gbọ, oriṣiriṣi ilana ọlọkan-o-jọkan ni wọn ti la kalẹ fun ayẹyẹ isinku Oloogbe naa niluu Eko.Ọjọruu, Wẹside ni wọn yoo ṣe isin orin onigbagbọ fun un ni D A Block 1, Federal Bus Stop, federal Housing Estate, Ipaja, l'Ekoo, bẹrẹ lati aago mẹta ọsan.Ọjọbọ, Tọsidee ni wọn yoo ṣe aṣalẹ awọn oṣere {Artist Night} nibi kan naa, bẹrẹ lati aago marun irọlẹ.Ọjọ Ẹti, Furaidee ni wọn yoo tẹ Dapọ Ọṣin si afẹfẹ rere ni Tom Island, Badore Ajah, l'Ekoo, bẹrẹ lati aago mẹwaa aarọ.


E pàdé SaboCity Ọlọ́jà-obìnrin lórí èto Ìrírí Gbajúmọ̀ l'ọse yii

Ki i ṣe ti ẹnu tabi asọdun rara pe ko si eto meji tawọn eeyan tun n gbọ kaakiri ilu Abẹokuta, ipinlẹ Ogun ati agbegbe rẹ lakooko yii, bi ko ṣe eto ti ọkan lara awọn gbajugbaja sọrọsọrọ nni, Ọgbẹni Saburi Ọladeji, ẹni tọpọ awọn ololufẹ rẹ mọ si SaboCity Ọlọja-Obinrin n ṣe nileeṣẹ redio Smash 88.1FM.Gbogbo Ọjọbọ, Tọsidee, ọsẹ-ọsẹ ni SaboCity maa n ṣe eto naa to pe ni IRIRI GBAJUMỌ, laaarin aago mọkanla aarọ si mejila ọsan. nibẹ lo ti n gbe oriṣiriṣi alejo ọlọkan-o-jọkan wa lati sọ iriri wọn nipa iṣẹ ti wọn yan laayo.Bawọn oloṣelu ṣe sọ eto naa ti kọmu-o-lọ, bẹẹ lawọn ọlọja kekeeke ati nla-nla, to fi mọ awọn ọtọkulu lawujọ ko le fi eto naa ṣere rara.Yatọ si eyi, SaboCity yoo tun wa lori eto to pe ni 'Onilu Ko Ni i Jẹ Ko tu', eyi to maa n waye ni gbogbo Ọjọ Iṣẹgun, Tusidee, nileeṣẹ redio Star 91.5FM to wa niluu Ibadan, laaarin aago mẹfa si aago meje irọlẹ.Fun ipolowo ọja tabi alaye lẹkunrẹrẹ, ẹ pe SaboCity sori awọn ẹrọ ibanisọrọ yii: 08030818029,


Ìdìbò ìjọba ìbílẹ̀ l'Ógùn! So-Safe kó ẹgbẹ̀rún mẹ́ta ẹ̀ṣọ́ ààbò wọn síta

Lojuna lati jẹ ki alaafia jọba lasiko idibo ijọba ibilẹ to fẹẹ waye kaakiri ipinlẹ Ogun lọjọ kẹrinlelogun oṣu yii, ileeṣẹ So-Safe Corps ti sọ pe ko din ni ẹgbẹrun mẹta awọn ọmọ ẹgbẹ wọn ti wọn ṣetan lati da sita.Ninu atẹjade ti alukoro ileeṣẹ naa, Ọgbẹni Mọruf Yusuf fi sita laipẹ yii lo ti jẹ ko di mimọ pe ọga awọn, Sọji Ganzallo ti pari gbogbo eto naa.O ni gbogbo awọn ẹgbẹrun mẹta naa ni wọn ti la idanilẹkọọ ara ọtọ kọja nipa bi wọn yoo ṣe ṣiṣẹ pẹlu awọn ileeṣẹ eleto aabo yooku lasiko idibo naa.Siwaju si i lo sọ pe gbogbo ẹkọ to yẹ ki onikaluku wọn mọ lawọn ti fi ye wọn, daadaa, ati pe wọn ko gbọdọ ba ẹnikẹni ja tabi fa wahala, bi ko ṣe ki wọn ṣiṣẹ agbofinro araalu.Bẹẹ lo ni awọn ti gbe awọn nọmba pajawiri to pe ni 09069392064, 08028286064, 08035479930 sita fun awọn lati ta wọn lolobo.


Ewé sunko! Èyí ni bí ọwọ́ ṣe tẹ Sunday Igboho ní Cotonou

Ọwọ ọlọpaa ti tẹ ajijangbara ominira fun ilẹ Yoruba, Oloye Sunday Adeyẹmo, ẹni ti ọpọ awọn eeyan mọ si Sunday Igboho. Orile-ede olominira Benin ti wọn tun n pe ni Cotonou la gbọ pe ọwọ ti tẹ ẹ lalẹ ana, Mọnde.Papakọ ofurufu ti Cotonou Cadjehoun la gbọ pe ọwọ ti tẹ Igboho lakooko to fẹẹ na papa bora kuro nilẹ Afrika.Ọsẹ mẹta lẹyin ti ileeṣẹ ọlọpaa ọtẹlẹmuyẹ orile-ede yii lọ fọ ile Igboho, ti wọn si kede sita wi pe wọn ti n wa a lori ẹsun wi pe o n ko ibọn pamọ sinu ile.AWIKONKO gbọ pe oni, ọjọ Iṣẹgun, Tusidee ni wọn yoo gbe Igboho wọ orile-ede Naijiria pada, gẹgẹ ba a ṣe gbọ lati le foju ba ile ẹjọ.Ko to di pe Igboho na papa bora, a gbọ ijọba orile-ede yii ti ta gbogbo ileeṣẹ eleto aabo patapata lolobo wi pe ki wọn ba wọn mu Igboho nibikibi ti wọn ba ti kofiri rẹỌkan lara awọn agbẹjọro fun Igboho, Pẹlumi Ọlajẹngbesi nigba to n sọrọ sọ pe oun ko ti i le sọ nnkankan, ayafi toun ba ṣẹṣẹ gba aṣẹ lọwọ adari wọn, Yọmi Aliru.Agbẹnusọ fun ileeṣẹ DSS, Peter Afunanya naa ko ti i sọrọ titi dasiko ta a kọ iroyin yii tan


Nítorí wàhálà Ọffa àti Erinlẹ, AbdulRazaq gbé ìgbìmọ̀ àgbà ńlá dìde láti yanjú ẹ̀

Gomina AbdulRahman AbdulRazaq tipinlẹ Kwara lọjọ Aje, Mọnde ana ti gbe igbimọ agba nla kan dide lati yanju gbogbo wahala ati aawọ to n ṣẹlẹ laaarin ilu Ọffa ati Erin-Ilẹ nipinlẹ naa. Wahala naa la gbọ pe o ti pẹ to ti n ṣẹlẹ laaarin awọn ilu mejeeji yii, eyi ti wọn ni ẹmi ati dukia awọn eeyan ti lọ si i. Gomina tẹlẹri, Cornelius Adebayọ la gbọ pe wọn fi ṣe alaga igbimọ yii, ti awọn bi i Adajọ-fẹyinti Saidu Salihu; Alaaji LAK Jimoh; Oloye Titus Aṣhaolu; Sẹnetọ Simeon Ajibọla; Alaaji Abubakar Ndakene; Sẹnetọ Mohammẹd Ahmẹd; Amọfin Sabitiyu Kikẹlọmọ Grillo; ati Ọjọgbọn Hassan Saliu toun jẹ akọwe. Nigba to n fi igbimọ naa lelẹ nileeṣẹ ijọba to wa niluu Ilọrin, Gomina AbdulRazaq gba igbimọ naa lamọran lati ri i daju pe wọn ṣe ojuṣe wọn lakooko to yẹ, ati pe ko to o pẹ ju. Pẹlu igbimọ yii, a gbọ pe wahala ati aiṣọkan naa yoo yanju patapata, ti ko si ni i gberi mọ. Gbogbo awọn nnkan to ti n da wahala silẹ tipẹ yii ni wọn yoo wa iyanju si. AbdulRazaq ni wahala to ṣẹlẹ gbẹyin loṣu kẹta ọdun yii n kan ijọba lominu pupọ, to si n mu ifasẹyin ba eto ọrọ aje ati idagbasoke ipinlẹ naa


Iléyá! VGN báwọn ẹlẹ́sìn mùsùlùmí yọ̀, bẹ́ẹ̀ ni wọ́n tún ṣèlérí ààbò tó péye fáwọn aráàlú

Ileeṣẹ eleto aabo Fijilante lorilẹ-ede yii, Vigilante Group of Nigeria, VGN ti ba gbogbo awọn ẹlẹsin musulumi kaakiri orilẹ-ede yii yọ fun ti pọpọṣinṣin ayẹyẹ ọdun Ileya to wa nita lakooko yii. Ninu atẹjade ti alukoro ileeṣẹ naa lapapọ, Kọmanda Nureni Ọlanrewaju Adedoyin fi sita, eyi to fi ranṣẹ si AWIKONKO lalẹ ana, Mọnde lo ti jẹ ka mọ pe gbogbo eto lo ti pari lori eto aabo to peye lasiko ayẹyẹ yii. Adedoyin sọ pe, ọga awọn, Ọmọwe Usman Muhammad Jahun ti ki gbogbo awọn ẹlẹsin musulumi jakejado orilẹ-ede yii, to si gbadura fun alaafia ai iṣọkan to lọọrin laarin gbogbo eeyan patapata.Ninu atẹjade naa lo ti sọ pe ọga awọn tun ti paṣẹ pe ki gbogbo ọmọ ẹgbẹ wọn patapata fọwọsowọpọ, ki wọn si ṣiṣẹ papọ pẹlu awọn eleto aabo yooku bi ọlọpaa lati le ri i daju pe ko si wahala tabi rogbodiyan lakooko ọdun Ileya naa.


Ẹ kú oríire o, ẹ kú ọdún, àṣèyí-ṣàmọ́dún - Gómìnà AbdulRazaq kí gbogbo àwọn ẹlẹ́sìn mùsùlùmí

Gomina AbdulRahman AbdulRazaq tipinlẹ Kwara ti ki gbogbo awọn ẹlẹsin musulumi jakejado orileẹ-ede yii, paapaa nipinlẹ Kwara ku oriire ti ayẹyẹ ọdun Ileya to wa nita yii. Bẹẹ lo gbadura fun wọn pe ẹmi wọn yoo ṣe pupọ rẹ laye ati laaye rere. Ninu atẹjade ti akọwe iroyin gomina, Rafiu Ajakaye fi sita laaarọ oni, Tusidee, eyi ti ẹda rẹ tẹ AWIKONKO lọwọ lo tun ti gba gbogbo eeyan lamọran wi pe ki wọn kiyesara daadaa nitori pe ajakalẹ arun korona ṣi wa nita. Siwaju si i lo sọ pe ki wọn ri i daju pe wọn lo anfaani asiko yii tubọ jẹ ki ifẹ ati iṣọkan jinlẹ laaarin wọn daadaa. O ni ki wọn ri i daju pe gbogbo awọn ilana ti wọn ba mọ pe wọn le ṣe lati dẹkun ajakalẹ arun korona ni ki wọn maa ṣe.


Agbẹjọ́rò tú àṣírí bọ́wọ́ ṣe tẹ Sunday Igboho ní Kútọnu

Agbẹjọro fun Oloye Sunday Adeniyi Adeyẹmọ ti ọpọ awọn eeyan mọ Sunday Igboho, Pẹlumi Ọlajẹngbesi ti sọ pe irọ ni iroyin to n lọ nigboro wi pe ọwọ awọn agbofinro lo tẹ ọkunrin naa, bi ko ṣe pe funra rẹ lo mọ ọn mọ fi ara rẹ silẹ fun ijọba orilẹ-ede yii.Alẹ ana, ọjọ Aje, Mọnde, la gbọ pe ọwọ tẹ Igboho lorilẹ-ede ede olominra Benin lakooko to fẹẹ wọ ọkọ ofurufu salọ si ilu Germany.Ọlanjẹngbesi lakooko to n fidi iṣẹlẹ naa mulẹ sọ pe:"Loootọ ni wọn ti mu Igboho, mo ti fidi rẹ mulẹ. A ti n gbe igbesẹ lati ri i daju pe o wa ni alaafia, nnkankan ko ṣe e. Ẹ mọ pe awọn DSS kede rẹ sita wi pe awọn n wa a. A kan gbagbọ ni pe wi pe Sunday Igboho ki i ṣe iṣoro. O jẹ ẹnikan to gbagbọ ninu wi pe ki awọn ọmọ Yoruba ati Naijiria lapapọ n gbe ni alaafia nibikibi ti wọn ba wa.“Mo fẹẹ fi da a yin loju, mo si fẹ ki ẹ mọ pe wọn ko deede ri Sunday Igboho mu, bi ko ṣe pe o fẹẹ mọ ọn mọ fi ara rẹ silẹ fun ijọba. Bi ki ba a ṣe bẹẹ, wọn ko ṣa le deede mu bi wọn ṣe ri i mu yẹn. Ṣugbọn nitori igbagbọ rẹ wi pe o n fẹ ẹtọ gidi fawọn ọmọ Yoruba ati awọn ọmọ orilẹ-ede Naijiria lati le maa gbe ninu alaafoa, idi ree, to fi yọnda ara rẹ silẹ.


O jẹ ẹnikan to gbagbọ ninu wi pe ki awọn ọmọ Yoruba ati Naijiria lapapọ n gbe ni alaafia nibikibi ti wọn ba wa.“Mo fẹẹ fi da a yin loju, mo si fẹ ki ẹ mọ pe wọn ko deede ri Sunday Igboho mu, bi ko ṣe pe o fẹẹ mọ ọn mọ fi ara rẹ silẹ fun ijọba. Bi ki ba a ṣe bẹẹ, wọn ko ṣa le deede mu bi wọn ṣe ri i mu yẹn. Ṣugbọn nitori igbagbọ rẹ wi pe o n fẹ ẹtọ gidi fawọn ọmọ Yoruba ati awọn ọmọ orilẹ-ede Naijiria lati le maa gbe ninu alaafoa, idi ree, to fi yọnda ara rẹ silẹ. "Alẹ yii lo yẹ ko rin irin ajo lọ si orilẹ-ede Germany, ilu Kutọnu lo si fẹẹ gba lọ. O fẹẹ fi ilẹ Afrika silẹ lati Kutọnu to fẹẹ gba. Awọn agbofinro Kutọnu ni wọn rọwọ to o.


"Alẹ yii lo yẹ ko rin irin ajo lọ si orilẹ-ede Germany, ilu Kutọnu lo si fẹẹ gba lọ. O fẹẹ fi ilẹ Afrika silẹ lati Kutọnu to fẹẹ gba. Awọn agbofinro Kutọnu ni wọn rọwọ to o. "Igbesẹ ti n lọ lati mu pada wa si Naijiria."


"Igbesẹ ti n lọ lati mu pada wa si Naijiria."


Ẹ tún gbọ́ tuntun nípa bí wọ́n láwọn ọlọ́pàá Kutọnu ṣe fi Sunday Igboho sílẹ̀ wọ Germany

Bi iroyin to tẹ AWIKONKO lọwọ laipẹ yii ba fi le jẹ otitọ, a jẹ pe inu idunnu ati ayọ nla lawọn ololufẹ gbajugbaja ajijangbara ominira ilẹ Yoruba nni, Oloye Sunday Adeniyi Adeyẹmọ, ti ọpọ mọ si Sunday Igboho yoo wa kaakiri agbaye. Loootọ la gbọ pe ọwọ ọlọpaa Kutọnu, orilẹ-ede Benin tẹ Sunday Ighoho ni papakọ ofurufu, lakooko to fẹ maa lọ si Germany, nibi to tun ti niwe igbeluu miiran. Koda, agbẹjọro rẹ, Pẹlumi Ọlajẹngbesi fidi iroyin ọhun mulẹ laaarọ oni, lẹyin toun naa ti ṣe iwadii. Ṣugbọn sibẹ, iroyin to tẹ AWIKONKO lọwọ laipẹ yii fi ye wa pe ni kutu idaji oni lawọn ọlọpaa Benin fi ọkunrin naa silẹ lati maa lọ si Germany to ti pinnu lati lọ. Ti a si gbọ pe Igboho ti fi fọto ara rẹ lakooko to wa ninu ọkọ baluu ranṣẹ si ọkan lara awọn to sunmọ ọn daadaa gẹgẹ bi aridaju wi pe oun ko si lahamọ awọn ọlọpaa kankan. Awọn laaarin wakati meji si akooko yii, o ṣee ṣe ki baalu ti Igboho wọ lọ si Germany balẹ, koun funra rẹ si sọrọ jade wi pe alaafia ni oun wa.


Ṣugbọn sibẹ, iroyin to tẹ AWIKONKO lọwọ laipẹ yii fi ye wa pe ni kutu idaji oni lawọn ọlọpaa Benin fi ọkunrin naa silẹ lati maa lọ si Germany to ti pinnu lati lọ. Ti a si gbọ pe Igboho ti fi fọto ara rẹ lakooko to wa ninu ọkọ baluu ranṣẹ si ọkan lara awọn to sunmọ ọn daadaa gẹgẹ bi aridaju wi pe oun ko si lahamọ awọn ọlọpaa kankan. Awọn laaarin wakati meji si akooko yii, o ṣee ṣe ki baalu ti Igboho wọ lọ si Germany balẹ, koun funra rẹ si sọrọ jade wi pe alaafia ni oun wa. A tiẹ tun gbọ pe awọn ọmọ Naijiria ti wọn wa ni Germany ti tẹle iyawo rẹ lọ si papakọ ofurufu ti Sunday Igboho yoo de si lati pade rẹ, ki wọn si gbe e lọ sile rẹ to wa lọhun.Bakan naa ninu iroyin mi in, ni ọkan lara awọn agba ilẹ Yoruba, Ọjọgbọn Banji Akintoye ti sọ pe o ṣee ṣe kawọn ọlọpaa Benin ba yọnda Sunday Igboho silẹ fun ijọba Naijiria, nitori ofin ilẹ wọn. Akintoye sọ pe:  "Ọkan mi daru nigba ti mọ gbọ pe wọn mu Oloye Sunday Adeyẹmọ ti wọn n pe ni Sunday Igboho ni papakọ ofurufu Kutọnu lalẹ ana (Mọnde). "Emi ati awọn ọmọ Yoruba atata kan ta a ri ara wa pe ti bẹrẹ iṣẹ bayii lati ṣeranwọ to yẹ, ka si ri i daju pe ẹnikẹni o ṣe aburu kankan fun un tabi ṣe ohun to lodi sofin nipa ẹ, a o si ni i jẹ ki wọn dọgbọn gbe e wa si Naijiria, tori a mọ pe ohun ti wọn fẹẹ ṣe niyẹn.


A tiẹ tun gbọ pe awọn ọmọ Naijiria ti wọn wa ni Germany ti tẹle iyawo rẹ lọ si papakọ ofurufu ti Sunday Igboho yoo de si lati pade rẹ, ki wọn si gbe e lọ sile rẹ to wa lọhun.Bakan naa ninu iroyin mi in, ni ọkan lara awọn agba ilẹ Yoruba, Ọjọgbọn Banji Akintoye ti sọ pe o ṣee ṣe kawọn ọlọpaa Benin ba yọnda Sunday Igboho silẹ fun ijọba Naijiria, nitori ofin ilẹ wọn. Akintoye sọ pe:  "Ọkan mi daru nigba ti mọ gbọ pe wọn mu Oloye Sunday Adeyẹmọ ti wọn n pe ni Sunday Igboho ni papakọ ofurufu Kutọnu lalẹ ana (Mọnde). "Emi ati awọn ọmọ Yoruba atata kan ta a ri ara wa pe ti bẹrẹ iṣẹ bayii lati ṣeranwọ to yẹ, ka si ri i daju pe ẹnikẹni o ṣe aburu kankan fun un tabi ṣe ohun to lodi sofin nipa ẹ, a o si ni i jẹ ki wọn dọgbọn gbe e wa si Naijiria, tori a mọ pe ohun ti wọn fẹẹ ṣe niyẹn. "Inu wa dun pe Orileede Olominira Bẹnẹ (Benin) maa n bọwọ fun ofin, wọn si ṣee fọkan tan. A ti gba awọn lọọya to dantọ gidi, a si mọ pe wọn kaju ẹ lati boju to ọrọ yii. "Ohun to kan bayii ni kawa ọmọ Yoruba nile ati lẹyin odi wa niṣọkan, ka dide papọ, ka figbanu kan ṣoṣo ṣ’ọja, ka fohun kan sọrọ, pe a o ni i gba ki iya kan jẹ Sunday Igboho tabi ẹnikẹni nilẹ Yoruba, a o si ni i jẹ ki wọn ṣe aidaa sọmọ Oodua eyikeyii, tabi ki wọn ṣe e yankanyankan.


"Inu wa dun pe Orileede Olominira Bẹnẹ (Benin) maa n bọwọ fun ofin, wọn si ṣee fọkan tan. A ti gba awọn lọọya to dantọ gidi, a si mọ pe wọn kaju ẹ lati boju to ọrọ yii. "Ohun to kan bayii ni kawa ọmọ Yoruba nile ati lẹyin odi wa niṣọkan, ka dide papọ, ka figbanu kan ṣoṣo ṣ’ọja, ka fohun kan sọrọ, pe a o ni i gba ki iya kan jẹ Sunday Igboho tabi ẹnikẹni nilẹ Yoruba, a o si ni i jẹ ki wọn ṣe aidaa sọmọ Oodua eyikeyii, tabi ki wọn ṣe e yankanyankan. Lagbara Ọlọrun, orileede to lagbara lawa Yoruba, a gbọdọ gbera lati fi okun ati agbara wa han. "Lakọọkọ, a gbọdọ ri i pe wọn fi Sunday Igboho silẹ, ko wa lominira pada, ko rin, ko yan fanda, tori a mọ pe ko dẹṣẹ kan."A mọ pawọn eeyan kan ni wọn fẹẹ ko o ni papamọra, wọn fẹẹ pa a danu latari bo ṣe figboya dide nitori awọn eeyan ẹ, awọn obinrin, atawọn ọmọde tawọn olubi ẹda n pa nipakupa, ti wọn n fipa ba lopọ nilẹ baba wọn, ti wọn si ba ọrọ-aje wọn jẹ. Awọn eeyan ti wọn o mọ ju ki wọn pa ẹya kan run lọ, tabi ki wọn jẹgaba le ọmọlakeji lori, bẹẹ awọn to n dari wa lo n daabo bo wọn ti wọn fi raaye nayẹ apa wọn.


Lagbara Ọlọrun, orileede to lagbara lawa Yoruba, a gbọdọ gbera lati fi okun ati agbara wa han. "Lakọọkọ, a gbọdọ ri i pe wọn fi Sunday Igboho silẹ, ko wa lominira pada, ko rin, ko yan fanda, tori a mọ pe ko dẹṣẹ kan."A mọ pawọn eeyan kan ni wọn fẹẹ ko o ni papamọra, wọn fẹẹ pa a danu latari bo ṣe figboya dide nitori awọn eeyan ẹ, awọn obinrin, atawọn ọmọde tawọn olubi ẹda n pa nipakupa, ti wọn n fipa ba lopọ nilẹ baba wọn, ti wọn si ba ọrọ-aje wọn jẹ. Awọn eeyan ti wọn o mọ ju ki wọn pa ẹya kan run lọ, tabi ki wọn jẹgaba le ọmọlakeji lori, bẹẹ awọn to n dari wa lo n daabo bo wọn ti wọn fi raaye nayẹ apa wọn. "Bakan naa la si ti fi ọrọ akọlu ti wọn ṣe fun Sunday Igboho to ilẹ-ẹjọ agbaye to n ri si iwa ọdaran (International Criminal Court) leti, wọn ti n ṣagbeyẹwo iwe ẹsun ta a kọ."


"Bakan naa la si ti fi ọrọ akọlu ti wọn ṣe fun Sunday Igboho to ilẹ-ẹjọ agbaye to n ri si iwa ọdaran (International Criminal Court) leti, wọn ti n ṣagbeyẹwo iwe ẹsun ta a kọ."


Iléyá: Ẹ wá gbọ́ ǹnkan tí Dapọ Abiọdun, Gomina ìpínlẹ̀ Ògùn báwọn aráàlú sọ

Gomina ipinlẹ Ogun, Ọmọọba Dapọ Abiọdun ti ba gbogbo awọn ẹlẹsin musulumi patapata kaakiri ipinlẹ naa, paapaa lorilẹ-ede Naijiria yọ ayọ pọpọṣinṣin ọdun Ileya to n lọ lọwọ.O gbawọn eeyan lamọran lati wo awokọṣe awọn iwa ati ẹkọ ti Wolii Ibrahim fi kọ wọn, ki wọn si maa fi ba gbogbo eeyan ṣe patapata.Ninu atẹjade ti akọwe iroyin Gomina Dapọ Abiọdun, Kunle Ṣomọrin fi sita laarọ oni, Tusidee lo tun ti sọ peki wọn lo anfaani ọdun yii lati fi gba alaafia, iṣọkan ati ifẹ laaye laaarin ara wọn. O ni bo tilẹ jẹ pe orilẹ-ede yii n koju awọn iṣoro loriṣiriṣi, sibẹ, o ni ṣe lo yẹ kawọn ọmọ Naijiria lo anfaani asiko yii lati fi gbadura, ki wọn si sunmọ Ọlọrun lati le tan iṣoro ti ilẹ yii n doju kọ.


Iléyá, Kò sí ǹnkan tó dà bi àlàáfíà àti ìṣọ̀kan - Gómìnà AbdulRazaq

Gomina ipinlẹ Kwara, AbdulRahman AbdulRazaq lonii, ọjọ Iṣẹgun, Tusidee ti sọ pe ko si ọna abuda sibi alaafia ati ifọkanbalẹ laaarin ilu, bi ko ṣe ọna lati ifẹ ati iṣọkan laaye. Kete ti wọn pari eto adura ọdun Ileya ti wọn ṣe niluu Ilọrin ni Gomina AbdulRazaq ti sọrọ ọhun ko to lọ si aafin Ẹmir tiluu Ilọrin, Ọmọwe Ibrahim Sulu-Gambari lati lọ ki i. O ni ko sibi meji ti idagbasoke ati ilọsiwaju ti maa n de ba ilu bi ko ṣe ibi ti afẹfẹ ifẹ, iṣọkan ati alaafia ti n fẹ."Amọran alaafia ni mo fẹẹ fun awọn eeyan wa. Ilu iṣọkan la wa yii, ti a si gbọdọ ni lati jẹ ko wa bẹẹ. Awọn baba-nla wa ṣiṣẹ takun-takun lati ri i pe alaafia jọba nipinlẹ yii, awa naa yoo si gbọdọ maa mu idagbasoke ba alaafia nipinlẹ wa." Bakan naa ni AbdulRazaq tun gbe oriyin fun Aarẹ Muhammadu Buhari lori ọna to n gba gbogun ti iwa ọdaran lorilẹ-ede yii.


Iléyá! Wọ́n yọ ọ̀bẹ si Ààrẹ ilẹ̀ Mali ní Yídì, wọ́n làsọtẹ́lẹ̀ Wòlíì Ayọdele ló wá sí ìmúṣẹ

Ọkan lara awọn asọtẹlẹ Wolii Babatunde Elijah Ayọdele, alaṣẹ ati oludasilẹ ṣọọṣi INRI Evangelical Spiritual kaakiri agbaye nipa orilẹ-ede Mali ati Pẹru lo tun ti wa si imuṣẹ bayii o.Ni nnkan bi ọsẹ meji sẹyin ni Wolii Ayọdele gbe iwe asọtẹlẹ ọlọọdun rẹ, to pe ni 'Warnings To The Nations' jade, nibi to ti sọ awọn nnkan ti yoo ṣẹlẹ lawọn orilẹ-ede kaakiri. Gbogbo igba si ni Wolii Ayọdele maa n sọ wi pe awọn asọtẹlẹ oun ki i ṣe fun orilẹ-ede Naijiria nikan, bi ko ṣe kaakiri agbaye, iyẹn awọn ibi ti Ọlọrun ba ran oun si. Wolii Ayọdele sọ pe rogbodiyan ati igbogun ti yoo dide lodi si Aarẹ fidihẹ lorilẹ-ede Mali, Asimi Goita, ti awọn araalu yoo si kọju ija sira wọn. Bẹẹ gẹlẹ lo ri ni nnkan bi wakati meloo kan sẹyin, ti a gbọ pe awọn eeyan yọ ọbẹ si Aarẹ fidihẹ naa ni mọṣalaṣi, nibi to ti lọọ gbadura ọdun Ileya. Gẹgẹ ba a ṣe gbọ, wọn lawọn oṣiṣẹ aabo rẹ ni wọn sare gbe e wọ mọto, ti wọn si gbe e salọ kuro ni Yidi naa.Ninu asọtẹlẹ Wolii, o ni:“Inu idaamu ni Aarẹ Mali, iyẹn aarẹ fidihẹ wọn yoo ti maa ṣiṣẹ, ki wọn ma ba a lẹ jẹ ki iṣakoso pẹ lori ipo naa. O maa gbiyanju lati ṣe daadaa, ṣugbọn ẹ jẹ ka gbadura lodi si wahala ati rogbodiyan, ati ikọlu.


Bẹẹ gẹlẹ lo ri ni nnkan bi wakati meloo kan sẹyin, ti a gbọ pe awọn eeyan yọ ọbẹ si Aarẹ fidihẹ naa ni mọṣalaṣi, nibi to ti lọọ gbadura ọdun Ileya. Gẹgẹ ba a ṣe gbọ, wọn lawọn oṣiṣẹ aabo rẹ ni wọn sare gbe e wọ mọto, ti wọn si gbe e salọ kuro ni Yidi naa.Ninu asọtẹlẹ Wolii, o ni:“Inu idaamu ni Aarẹ Mali, iyẹn aarẹ fidihẹ wọn yoo ti maa ṣiṣẹ, ki wọn ma ba a lẹ jẹ ki iṣakoso pẹ lori ipo naa. O maa gbiyanju lati ṣe daadaa, ṣugbọn ẹ jẹ ka gbadura lodi si wahala ati rogbodiyan, ati ikọlu. "Aarẹ gbọdọ ṣọ irin rẹ gidi nitori awọn eeyan yoo fẹẹ gbẹsan lati da ijọba rẹ ru. Bawọn ologun ṣe mu ọrọ eto aabo yoo pe fun iranlọwọ agbaye."


"Aarẹ gbọdọ ṣọ irin rẹ gidi nitori awọn eeyan yoo fẹẹ gbẹsan lati da ijọba rẹ ru. Bawọn ologun ṣe mu ọrọ eto aabo yoo pe fun iranlọwọ agbaye."


Ọdún Iléyá! Ganduje tú ẹlẹ́wọ̀n 136 sílẹ̀, ó tún fún wọn lẹ́gbẹ̀rún márùn-ún náírà

Gomina Abdullahi Umar Ganduje tipinlẹ Kano ti tu awọn ẹlẹwọn ti ko din ni mẹrindinlogoje (136) kaakiri ipinlẹ naa silẹ lanaa, ọjọ Iṣẹgun, Tusidee ti i ṣe ọdun Ileya.Yatọ si pe Gomina Ganduje tu awọn ẹlẹwọn yii silẹ, wọn loo tun fun ẹnikọọkan lẹgbẹrun marun-un naira lati fi wọ mọto pada sile wọn.Nibẹ lo ti gba wọn lamọran pe ki wọn gbe iwa ọmọluabi hu, bi wọn ba de awujọ, ati pe ki wọn lo anfaani awọn ẹkọ ti wọn ri kọ lakooko ti wọn wa lẹwọn lati maa fi gbawọn eeyan lamọran wi pe iwa ọdaran ko dara.Lakooko to ṣe abẹwo si ọgba ẹwọn Gorondutse Medium ni Gomina gbe igbesẹ yii.“Ipo ti ẹ wa gẹgẹ bi ọmọ Naijiria to nilo lati gba itọju, awa nibi lonii, ọjọ ọdun Ileya, lati ba a yin yọ, nipa fifi awọn ti wọn ri idariji gba silẹ.“A tun wa nibi bakan naa lati ri i pe ẹ n gbadun ara yin, ka si lo anfaani asiko yii lati yọ pẹlu yin. A fẹ ki ẹyin ti ẹ ti yi iwa pada ṣe ileri wi pe ẹ ko ni i pada sinu iwa ibajẹ to gbe e yin debi mọ.”Nigba to n ṣalaye idi to fi gbe igbesẹ naa, o sọ pe“Ninu ẹyin ti a fi silẹ yii lo jẹ pe nitori ailera yin, awọn kan lo akooko wọn kọja, bẹẹ lawọn kan ṣi wa nibi nitori ti wọn ko ri owo ti wọn n beere lọwọ wọn san lasiko.”


Ìdí pàtàkì tíjọba Kwara fi wọ́gilé ayẹyẹ ọdún Durbar tọdún yii

Ana ti i ṣe ọdun Ileya, ọjọ Iṣẹgun, Tusidee ni ijọba ipinlẹ Kwara labẹ Gomina AbdulRahman AbdulRazaq wọgile ayẹyẹ ọlọdọọdun kan ti wọn pe ni Durbar.Oni, Ọjọru, Wẹsidee lo yẹ ki ayẹyẹ naa waye, gẹgẹ bi wọn ti ṣe la a kalẹ, ṣugbọn ti ijọba ipinlẹ naa sọ pe ko ni le waye mọ.Ko si nnkan meji ti wọn lo fa igbesẹ yii, bi ko ṣe ti eto aabo ti wọn o ṣee ṣe mẹhẹ lasiko ayẹyẹ naa.Wọn lawọn kan ti gbaradi lati da ayẹyẹ naa ru pẹlu ikọlu nla, olobo yii lo ta si ijọba leti, ti wọn fi kede pe konikaluku jokoo sile ẹ, ki wọn si gbagbe ayẹyẹ naa lọdun yii.Ijọba ipinlẹ naa sọ pe ẹdun ọkan nla lo jẹ fawọn wi pe ayẹyẹ naa ko ni i waye, nitori pe ohun nikan ni wọn tun n ri gẹgẹ bi ọna lati gbe aṣa ati iṣe wọn larugẹ.


Bí wọ́n ṣe mú Kanu ati Igboho ti fi hàn pé òmìnira ti súnmọ́ etílé - Gbajúmọ̀ pásítọ̀ pariwo síta

Pasitọ agba fun ijọ Senior Awaiting The Second Coming Of Christ Ministry, Adewale Giwa ti gba gbogbo ọmọ Yoruba ati Igbo lamọran wi pe ki wọn di ara wọn mu ṣinṣin ninu ija ominira ti wọn wa ninu ẹ lọwọ.O sọ pe asiko fun gbogbo wọn lati gba ominira kuro lọwọ ijọba amunisin ti sunmọ etile. Bẹẹ lo tun sọ pe ko sẹni to le da ominira naa duro bo ti le wu ko ri. "Ko sẹni to le da ominira to n bọ fawọn ọmọ Naijiria kuro lọwọ ijọba Fulani duro. Bi wọn ba n ṣe dunkooko, ti wọn n fiya jẹ awọn ajijangbara, bẹẹ naa ni awọn ọmọ Naijiria yoo maa sunmọ ominira wọn. ""Idunkooko ati ọwọ lile ti wọn n lo yoo tun maa fun awọn ọmọ Naijiria lagbara si i ni. Awọn ọmọ Naijiria yoo jade pẹlu agbara ati okun lile, ati pe ina yoo tan lẹyin gbogbo rẹ.


Bi wọn ba n ṣe dunkooko, ti wọn n fiya jẹ awọn ajijangbara, bẹẹ naa ni awọn ọmọ Naijiria yoo maa sunmọ ominira wọn. ""Idunkooko ati ọwọ lile ti wọn n lo yoo tun maa fun awọn ọmọ Naijiria lagbara si i ni. Awọn ọmọ Naijiria yoo jade pẹlu agbara ati okun lile, ati pe ina yoo tan lẹyin gbogbo rẹ. "Awọn ọmọ Yoruba ati Igbo gbọdọ di ara wọn mu ṣinṣin. Ọlọrun yoo dide pẹlu iyalẹnu lati pa awọn alagbara to n dunkooko run. Awọn ọmọ Naijiria ko mọ pe Aarẹ Muhammadu Buhari yoo ṣe wọn baṣubaṣu ki wọn too pinnu lati dibo fun un lọdun 2015.


"Awọn ọmọ Yoruba ati Igbo gbọdọ di ara wọn mu ṣinṣin. Ọlọrun yoo dide pẹlu iyalẹnu lati pa awọn alagbara to n dunkooko run. Awọn ọmọ Naijiria ko mọ pe Aarẹ Muhammadu Buhari yoo ṣe wọn baṣubaṣu ki wọn too pinnu lati dibo fun un lọdun 2015. "Ju gbogbo rẹ lọ, aṣiṣe naa ti waye,a si ti kẹkọọ. Awọn ti ko pọ ko le ba ọpọ ja! Ọpọ ọmọ Naijiria ni wọn ti sunmọ ominira wọn, o maa ṣẹlẹ laipẹ."


"Ju gbogbo rẹ lọ, aṣiṣe naa ti waye,a si ti kẹkọọ. Awọn ti ko pọ ko le ba ọpọ ja! Ọpọ ọmọ Naijiria ni wọn ti sunmọ ominira wọn, o maa ṣẹlẹ laipẹ."


Ẹ̀kúnrẹ́rẹ́ àṣírí bọ́wọ́ ṣe tẹ Sunday Igboho pẹ̀lú ìyàwó rẹ̀, àti bí wọ́n ṣe dèé ní ṣẹkẹ́ṣẹkẹ̀ látìmọ́lé

Àṣírí nla mi in lo tun ti tu bayii nipa bi ọwọ ṣe tẹ olori ajijangbara ominira ilẹ Yoruba, Oloye Sunday Adeniyi Adeyẹmọ ti ọpọ awọn eeyan mọ si Sunday Igboho ati iyawo ẹ, Arabinrin Rọpo Adeyẹmọ ni papakọ ofurufu orilẹ-ede olominira Benin.AWIKONKO gbọ pe Igboho ti lọ gba kaadi irinna miran ti yoo fi kuro lorilẹ-ede Benin lọ si Germany, nibi to tun ti niwe igbelu.Wọn nibi to fiwe iwe irinna naa han ẹni ti yoo dari rẹ lọ sinu ọkọ baluu ti yoo gbe e lalẹ ijẹta, Mọnde ni ẹni naa fura wi pe Igboho ti wọn n wa lo yọju yii. Ibi ti wọn ti jọ n fa ọrọ yii la gbọ pe oun pẹlu iyawo rẹ ti poora, to si salọ kuro nibẹ ki ọwọ ma ba a tẹ ẹ.Nigba ti wọn ri i pe wọn ko mọ boun pẹlu iyawo rẹ ṣe rin in, lo mu ki wọn pe awọn agbofinro, ti wọn si pinnu ọna ti wọn yoo gba mu. Nibẹ la gbọ pe wọn ti gbe oṣiṣẹ kan to n ṣeto iwe irinna dide wi pe ko lọ tan wọn wa.Oṣiṣẹ to n ṣeto iwe irinna ni papakọ ofurufu naa lo lọ ba Igboho ati iyawo ẹ nibi ti wọn farapamọ si wi pe wọn ti yanju ọrọ naa, ki wọn si wa lọ wọ ọkọ baluu lati maa lọ si Germany ti wọn n lọ.Bi wọn ṣe pada sibẹ la gbọ pe awọn agbofinro ti raga bo wọn, ti wọn si ko wọn.Iroyin mi in to tun tẹ wa lọwọ ni pe lẹta ikọkọ kan ni aṣoju Naijiria si orílẹ̀-èdè olómìnira Benin, Ajagunfeyinti Tukur Buratai wi pe ki wọn wa lojufo nipa ọkunrin ti wọn n pe ni Igboho.Lẹta yii ni wọn fi ranṣẹ sawọn oṣiṣẹ eleto aabo kaakiri, eyi si ni wọn ri, ti wọn fi da a mọ pe oun ni ẹni ti wọn n wa, iyẹn nigba to de papakọ ofurufu Cadjèhoun to wa ni Kutọnu.Ṣaaju asiko yii ni ijọba Naijiria ti kede si awọn oṣiṣẹ aṣọbode mejeeji, iyẹn kọsitọọmu ati imigireṣan pe ki wọn mu Igboho silẹ nibikibi ti wọn ba ti ri i, wi pe o fẹẹ salọ kuro lorilẹ-ede yii.Yatọ si eyi, ijọba apapọ tun ti sọ fawọn oṣiṣẹ eleto aabo lagbegbe Iwajọwa, Ṣaki West, ijọba ibilẹ Ibarapa, nipinlẹ Ọyọ, iyẹn ilu to tun sunmọ Benin wi pe o ṣee ṣe ki Igboho fẹẹ gba ibẹ salọ, nitori naa ki wọn wa ni ifura.A gbọ pe bi Igboho ṣe gba awọn agbegbe yii kọja lai jẹ kawọn agbofinro ri i, lati le mu ko ye ẹnikẹni, ko to di pe o wọ Benin lati babẹ wọ Germany.Wọn lawọn kan lo ta ijọba Naijiria lolobo wi pe o ṣee ṣe ki Igboho gbiyanju lati fẹẹ gba Benin salọ si Germany, eyi lo jẹ ki wọn lo Buratai gẹgẹ bi irinṣẹ lati mu.AWIKONKO tun gbọ pe loju ẹsẹ ti wọn ti mu Igboho lawọn kan ti dide wi pe wọn ko ni jẹ ki wọn gbe e kuro nibẹ, bi ko ṣe pe ki wọn fi silẹ lati jẹ ko maa lọ si Germany to n lọ. Ero naa pọ lori awọn agbofinro yii debi wi pe wọn sare ranṣẹ si Tukur Buratai lati da si i.Buratai ni wọn loo sọ fun wọn pe wọn ko gbọdọ fi silẹ, bi ko ṣe pe ki wọn maa gbe e  pada bọ wa si Naijiria.Gbogbo igbiyanju wọn lati jẹ ki wọn gbe Igboho pada wọ Naijiria la gbọ pe o ja si pabo, eyi ti wọn lo jẹ kawọn ọlọpaa agbaye, iyẹn Interpol gbe oun pẹlu ẹ lọ si ahamọ wọn.Koda, a gbọ pe ijọba Germany naa ti n da si ọrọ yii wi pe ki wọn fi iyawo Igboho silẹ, nitori pe ọmọ wọn ni, ti wọn si ni o ṣee ṣe ki wọn gbe Igboho wọ Naijiria lonii, Wẹsidee.Bakan naa ninu iroyin mi in, olori awọn agbẹjọro fun Igboho, Oloye Yọmi Alliyu ti pariwo síta wi pe ṣe ni awọn ọlọpaa agbaye, International Criminal Police Organisation, Interpol de Sunday Igboho ni ṣẹkẹṣẹkẹ mọlẹ sinu ahamọ wọn, ti wọn si n fiya jẹ ẹ.O nigba toun n ba Igboho sọrọ, ṣe lo n sunkun bi ọmọ ikoko wi pe wọn ti fẹẹ pa oun danu, pẹlu ijiya ti wọn fi n jẹ ẹ.Alliyu sọ pe ahamọ ọtọọtọ ni wọn fi Igboho ati iyawo ẹ, Rọpo si ni Kitọnu. "Wọn dee mọlẹ ninu ẹwọn ti wọn fi si ni Kútọnu. Ija waye ni papakọ ofurufu lanaa nigba ti wọn mu.


Ero naa pọ lori awọn agbofinro yii debi wi pe wọn sare ranṣẹ si Tukur Buratai lati da si i.Buratai ni wọn loo sọ fun wọn pe wọn ko gbọdọ fi silẹ, bi ko ṣe pe ki wọn maa gbe e  pada bọ wa si Naijiria.Gbogbo igbiyanju wọn lati jẹ ki wọn gbe Igboho pada wọ Naijiria la gbọ pe o ja si pabo, eyi ti wọn lo jẹ kawọn ọlọpaa agbaye, iyẹn Interpol gbe oun pẹlu ẹ lọ si ahamọ wọn.Koda, a gbọ pe ijọba Germany naa ti n da si ọrọ yii wi pe ki wọn fi iyawo Igboho silẹ, nitori pe ọmọ wọn ni, ti wọn si ni o ṣee ṣe ki wọn gbe Igboho wọ Naijiria lonii, Wẹsidee.Bakan naa ninu iroyin mi in, olori awọn agbẹjọro fun Igboho, Oloye Yọmi Alliyu ti pariwo síta wi pe ṣe ni awọn ọlọpaa agbaye, International Criminal Police Organisation, Interpol de Sunday Igboho ni ṣẹkẹṣẹkẹ mọlẹ sinu ahamọ wọn, ti wọn si n fiya jẹ ẹ.O nigba toun n ba Igboho sọrọ, ṣe lo n sunkun bi ọmọ ikoko wi pe wọn ti fẹẹ pa oun danu, pẹlu ijiya ti wọn fi n jẹ ẹ.Alliyu sọ pe ahamọ ọtọọtọ ni wọn fi Igboho ati iyawo ẹ, Rọpo si ni Kitọnu. "Wọn dee mọlẹ ninu ẹwọn ti wọn fi si ni Kútọnu. Ija waye ni papakọ ofurufu lanaa nigba ti wọn mu. "Wọn fi nnkan gba a lọwọ, wọn tun dee ni ṣẹkẹṣẹkẹ, inu inira ati irora lo wa, to n sunkun bi ọmọ ikoko nigba ti mo pe e, mo n gbọ ọ ketekete. "Ọtọ ni sẹẹli ti wọn fi iyawo Igboho si, wọn ko de oun ni ṣẹkẹṣẹkẹ. Igboho n sunkun, iyawo rẹ naa n sunkun gidigidi.


"Wọn fi nnkan gba a lọwọ, wọn tun dee ni ṣẹkẹṣẹkẹ, inu inira ati irora lo wa, to n sunkun bi ọmọ ikoko nigba ti mo pe e, mo n gbọ ọ ketekete. "Ọtọ ni sẹẹli ti wọn fi iyawo Igboho si, wọn ko de oun ni ṣẹkẹṣẹkẹ. Igboho n sunkun, iyawo rẹ naa n sunkun gidigidi. Adura wa ni pe wọn ko san owo fẹnikẹni lati pa a. Ẹ ko le eeyan sinu sẹẹli, ki ẹ tun de ẹni naa. "Wọn mọ pe wọn ti ṣee leṣe, wọn ko si tọju ẹ, tabi ki wọn gbe e lọ si ọsibitu. A gbọ pe wọn fẹẹ foju ẹ ba ile ẹjọ, ṣugbọn mi o mọ bo ṣe fẹẹ ṣẹlẹ."


Adura wa ni pe wọn ko san owo fẹnikẹni lati pa a. Ẹ ko le eeyan sinu sẹẹli, ki ẹ tun de ẹni naa. "Wọn mọ pe wọn ti ṣee leṣe, wọn ko si tọju ẹ, tabi ki wọn gbe e lọ si ọsibitu. A gbọ pe wọn fẹẹ foju ẹ ba ile ẹjọ, ṣugbọn mi o mọ bo ṣe fẹẹ ṣẹlẹ."


Nítorí Igboho: Ọọ̀ni Ilé-ifẹ̀ ṣe ìpàdé ìkọ̀kọ̀ pẹ̀lù àwọn àgbà ilẹ̀ Yorùbá

Iroyin to tẹ wa lọwọ laipẹ yii ti jẹ ko ye wa pe, Ọọni Ile-Ifẹ, Ọba Adeyẹye Ẹnitan Ogunwusi, Ọjaja keji ti bẹrẹ ipade pọ pẹlu awon agbaagba ilẹ Yoruba, lori ọna lati gba Oloye Sunday Adeyẹmọ, iyẹn Sunday Igboho silẹ lọwọ ijọba orilẹ-ede Naijiria labẹ iṣakoso Aarẹ Muhammadu Buhari.Ana, ọjọ Iṣẹgun, Tusidee la gbọ pe Ọba Adeyẹye, Arole Oduduwa ṣe ipade naa papọ pẹlu awọn agbaagba ilẹ Yoruba.Nibẹ ni wọn ti sọrọ lori iṣoro to n dojukọ ilẹ Yoruba lọwọlọwọ, paapaa lori ọrọ Oloye Sunday Igboho, olori ajijangbara fun ominira awọn ọmọ Yoruba kuro lọwọ ijọba amunisin.Awọn agbaagba ilẹ Yoruba ti ko din ni ọgbọn la gbọ pe Ọọni Ile-Ifẹ, Ọba Adeyẹye wọle ipade pọ pẹlu.Lara wọn ni Sẹnetọ Abiọdun Olujimi, Akin Ọṣuntoun to jẹ oludamọran pataki labẹ iṣakoso Oloye Oluṣẹgun Ọbasanjọ, oludije sipo gomina nipinlẹ Eko labẹ ẹgbẹ oṣelu PDP, Jimi Agbaje atawọn mi in.Igbakeji alaga igbimọ awọn ọba alaye nipinlẹ Ọyọ, Ọba Francis Alao, Olugbọn tilu Orile-Igbọn lo fidi ipade naa mulẹ.Ọba Alao ni, bo tilẹ jẹ pe nipa ọrọ idagbasoke ilẹ Yoruba ni ipade naa wa fun un, ṣugbọn tawọn tun ni lati sọrọ lori bi awọn agbofinro ṣe mu Oloye Sunday Igboho“Koko ipade wa ti Ọọni Ile-Ifẹ, Ọba Adeyẹye Ẹnitan Ogunwusi pe ni lati pada si ipilẹṣẹ wa,ka si maa ṣe awọn nnkan ti a n ṣe lati ibẹrẹpẹpẹ.“Ọpọ nnkan ni ko lọ bo ṣe yẹ ko lọ lati nnkan bi ọdun meloo sẹyin lorilẹ-ede yii, nipa oṣelu, eto ọrọ aje, awujọ, a si fẹ ki nnkan wa bo ṣe yẹ ko lọ. Ọrọ Igboho naa wa ninu ohun ti a sọ."Ọrọ Igboho ki i ṣe nnkan ti a pe ipade le lori, ṣugbọn a ko le gbe e ti sẹgbẹ. A ni lati wa niwaju niju ohun gbogbo to n ṣẹlẹ lorilẹ-ede yii. A ṣi maa tubọ ṣe ipade rẹpẹtẹ, debi pe a maa jẹ ki awọn tọrọ kan bi i awọn eeyan, ẹgbẹ atawọn mi in lati le jẹ ka fi ohun gbogbo soju ọna to yẹ."


Ó mà ṣe o! Lọ́jọ́ ọdún Iléyá, ilé alájà-méjì wó pa bàbá onílé l'Èkóo

Adura tawọn eeyan maa n gba pe ki Ọlọrun ma jẹ ka kagbako, ati pe ki Ọlọrun ma jẹ ka ku lọjọ ti ire ayọ wa ba wọle de ko gba rara fun baba onile kan l'Ekoo lọjọ ọdun Ileya ti wọn ṣe lanaa, Tusidee.Ojule kẹtadinlaadọrin, agbegbe Tapa, Oke-Ojo, Iṣawọ niluu Ikorodu, ipinlẹ Eko la gbọ pe ile naa wa, ti wọn sọ pe wọn ṣẹṣẹ n kọ lọwọ. Daniẹli Ọbasi ni wọn pe orukọ baba onile naa, koda, a gbọ pe pasitọ ṣọọṣi kan ni pẹlu.Gẹgẹ bi iroyin to tẹ AWIKONKO lọwọ, wọn ni ọjọ Aje, Mọnde, ijẹta lawọn agbaṣẹṣe ti ṣiṣẹ gbẹyin ninu ile naa, ti wọn si kede isinmi wi pe iṣẹ ko ni i waye lanaa.A gbọ pe ṣe ni Daniẹli lọ lati lọ wo ibi ti awọn agbaṣẹṣe naa ba iṣẹ de, ko si le mọ awọn nnkan to ku ti yoo ra fun iṣẹ ile ọhun lati tete pari.Ibi ti wọn ni Daniẹli ti n lọ kaakiri ni wọn sọ pe ile naa ti wo lulẹ lojiji, iyẹn ni nnkan bi aago meji aabọ ọsan, lakooko ti pọpọṣinṣin ọdun Ileya n lọ lọwọ. Awọn to ri nnkan to ṣẹlẹ yii, ni wọn sare lọ sibẹ lati doola ẹmi Daniẹli, koda, ti wọn lawọn kan tun ranṣẹ sawọn oṣiṣẹ ileese to n ri si iṣẹlẹ pajawiri, National Emergency Management Agency, NEMA, nipinlẹ Eko fun iranlọwọ. Nigba ti wọn si maa fi ri Daniẹli yọ kuro labẹ okuta ile to wo lu yii, ẹpa ko boro mọ rara. Adari ajọ NEMA nipinlẹ Eko, Ibrahim Farinloye nigba to n sọrọ sọ pe iṣẹlẹ naa ṣe laanu, to si jẹ ko ye wa pe ai jẹ ki simẹnti ti wọn fi tẹ oke ile naa, ati awọn opo to di ile naa mu gbẹ daadaa ki wọn too tẹsiwaju iṣẹ lo fa a ki ile naa wo lulẹ lojiji. Farinloye lawọn ọlọpaa ẹkun Isawọ lo gbe oku Daniẹli lọ si mọṣuari ọsibitu ijọba to wa niluu Ikorodu, ipinlẹ Eko.


Nigba ti wọn si maa fi ri Daniẹli yọ kuro labẹ okuta ile to wo lu yii, ẹpa ko boro mọ rara. Adari ajọ NEMA nipinlẹ Eko, Ibrahim Farinloye nigba to n sọrọ sọ pe iṣẹlẹ naa ṣe laanu, to si jẹ ko ye wa pe ai jẹ ki simẹnti ti wọn fi tẹ oke ile naa, ati awọn opo to di ile naa mu gbẹ daadaa ki wọn too tẹsiwaju iṣẹ lo fa a ki ile naa wo lulẹ lojiji. Farinloye lawọn ọlọpaa ẹkun Isawọ lo gbe oku Daniẹli lọ si mọṣuari ọsibitu ijọba to wa niluu Ikorodu, ipinlẹ Eko. Diẹ ree lara awọn fọto iṣẹlẹ naa:


Ọwọ́ tẹ Ọbásanjọ́ ati Awólọ́wọ̀ tó ń ṣiṣẹ́ ajínigbé ni Imo

Ọwọ ileeṣẹ ọlọpaa ipinlẹ Imo ti tẹ awọn gendekunrin mẹrin kan, pẹlu ọdọmọbinrin meji lori ẹsun ijinigbe ti wọn fi kan wọn. Iṣẹ naa la gbọ pe wọn n ṣe jẹun, ti wọn si n jaye ko kan mi kaakiri igboro.Alukoro ileeṣẹ ọlọpaa ipinlẹ naa, Michael Abattam, nigba to n fidi iṣẹlẹ naa mulẹ sọ pe ọjọ kẹta, ọsu yii ni obinrin kan, Cornelia Oluebube to n gbe niluu Amakohia, ijọba ibilẹ Owerri North, lawọn eeyan yii jigbe, ti wọn si gbe e lọ si ahamọ wọn. O ni bi iroyin naa ṣe tẹ ileeṣẹ wọn lọwọ, lawọn ti bẹrẹ iṣẹ ofintoto wọn. Lẹyin iwadii wọn lo sọ pe awọn gburo wọn sipinlẹ Delta, to si lawọn tọpinpin wọn lọ sibẹ. Ko pẹ rara to fi sọ pe ọwọ tẹ gbogbo wọn, Terry's Mez, ọmọ ọdun mọkanlelọgbọn lati ilu Aguleri, nipinlẹ Anambra State; Willine Ebefal, ọmọ ọdun mọkanlelogun lati ilu Ogbokuno, ijọba ibilẹ Burutu, ipinlẹ Delta; Ọbasanjọ Kimakia, ọmọ ogun ọdun lati ilu Tamime, ijọba ibilẹ Burutu, ipinlẹ Delta.Ọjọ kọkandinlogun, oṣu yii, iyẹn ọjọ Aje, Mọnde lo sọ pe ọwọ tẹ wọn, ni nnkan bi aago mọkanla aabọ aarọ, to si lawọn gba ẹni ti wọn ji gbe silẹ lọwọ wọn lai farapa.Awọn mi in tọwọ tun tẹ ni Augustine Irishaye, ọmọ ọdun mọkanlelogun; Jenifer Awolọwọ, ọmọ ọdun mẹtadinlọgbọn ati Eyemgblausi Chugbwugburefa, ọmọ ọdun mẹtadinlọgbọn.  Agbegbe Den to wa ni Tebegbe Water Side, ipinlẹ Delta lo sọ pe ọwọ ti tẹ gbogbo wọn.


Alikali, kọmíṣánnà lábẹ́ ìṣàkóso Fatai ní Kwara f'ẹgbẹ́ òṣèlú PDP lọ APC lónìí

Yajoyajo niroyin yii n ṣẹlẹ lọwọlọwọ, pẹlu bi kọmiṣanna tẹlẹri fọrọ ipese omi nipinlẹ Kwara labẹ iṣakoso gomina ana, AbdulFatah Ahmẹd, iyẹn Alaaji Yusuf Alikali ti kede sita gbangba wi pe oun ko ṣẹgbẹ oṣelu alatako, Peoples Democratic Party, PDP mọ. O ti kede bayii wi pe ẹgbẹ oṣelu All Progressives Congress, APC loun n ba lọ bayii, nitori pe awọn ilana idagbasoke wọn n wu oun lori gidi. Oni, Ọjọru, Wẹsidee lo darapọ mọ APC. Alikali sọ pe irinṣẹ ni ẹgbẹ oṣelu PDP jẹ bayii nipinlẹ Kwara lati maa ba ẹgbẹ oṣelu APC lorukọ jẹ nipinlẹ naa, to si loun ko ṣe mọ, gẹgẹ ba a ṣe gbọ. Nigba to n fi erongba rẹ lori bo ṣe lọ darapọ APC han ni wọọdu idibo rẹ to wa ni Magaji-Ngeri, ijọba ibilẹ Iwọ-Oorun Ilọrin gbe oṣuba kare fun Gomina AbdulRahman AbdulRazaq nipa bo ṣe duro lori otitọ awọn ileri rẹ lakooko ipolongo idibo to gbe e wọle. O ni ko si ariyanjiyan wi pe AbdulRazaq n fi otitọ mu awọn ileri rẹ ṣẹ, eyi to lo fa a toun naa fi pinnu lati lọ darapọ mọ ọn fun itẹsiwaju.


Ìja Jóṣúà ati Usyk fẹ́ẹ́ gbọ̀nà àrà yọ lọ́jọ́ karùndínlọ́gbọ̀n, oṣù kẹsàn-án

Igbaradi nla lo ti bẹrẹ laaarin awọn abẹṣẹku-bi-ojo agbaye nni, Anthony Joshua ati Oleksandr Usyk ti wọn fẹẹ koju ara wọn lọjọ karundinlọgbọn, ọsu kẹsan-an, ọdun ti a wa yii. Anthony Joshua lo n di bẹliti agbara ti WBA, IBF ati WBO dani lati bi oṣu meloo kan sẹyin, lẹyin to lu pupọ awọn alagbara abẹṣẹku-biojo agbaye loriṣiriṣi. Papa iṣere ti Tottenham Hotspur to wa niluu London la gbọ pe ija Joshua ati Usyk yoo ti waye lọjọ Abamẹta, Satide, ọjọ karundinlọgbọn, oṣu kẹsan-an naa. Usyk lo pe Joshua nija wi pe oun fẹẹ fi agbara han Joshua, ati pe oun fẹẹ gba awọn bẹliti to fi n ṣakọ sawọn alagbara bi i toun lọwọ ẹ. A gbọ pe ija kan to yẹ ko waye laaarin Joshua ati Tyson Fury lakooko yii ni ko lee waye mọ, oṣu to kọja ni erongba naa dohun igbagbe. Joshua sọ pe"A ti mu ọjọ, a si ti de e."


Nítorí ayẹyẹ ọjọ́-ìbí ẹ̀: Ẹ gbọ́ bí Fáyẹmí ṣe ṣàpèjúwe Akérédolú

Lonii, Ọjọru, Wẹsidee, ọjọ kọkanlelogun, oṣu keje, ọdun 2021 ni Gimina ipinlẹ Ondo, Arakunrin Rotimi Akeredolu pe ọdun marundinlaadọrin (65) loke eepẹ. Pupọ awọn ololufẹ, alatilẹyin atawọn afẹnifẹre rẹ ni wọn ti n fi oriṣiriṣi ọrọ idunnu ranṣẹ si i.Gomina Kayọde Fayẹmi tipinlẹ Ekiti naa ko gbẹyin ninu awọn to fi ọrọ ikini ati idunnu ranṣẹ si i lati ba a yọ fun anfaani to ri gba, paapaa gẹgẹ bi gomina lorilẹ-ede Naijiria. Alaga igbimọ awọn ẹgbẹ awọn gomina lorilẹ-ede yii ni Arakunrin Akeredolu. Ninu atẹjade ikini naa ti akọwe iroyin Gomina Fayẹmi, Ọgbẹni Yinka Oyebọde fi ranṣẹ si sita, eyi ti ẹda rẹ tẹ AWIKONKO lọwọ lo ti ṣapejuwe Akeredolu gẹgẹ bi akikanju to ṣee gbẹkẹ le, to si tun ni itara lati mu idagbasoke ba agbegbe yoowu to ba ti ba ara rẹ.O ni Akeredolu ti lo pupọ igbesi aye rẹ lati fi ja fun awọn eeyan, paapaa nigba to wa nileewe gẹgẹ bi agbẹnusọ fawọn akẹkọọ ẹgbẹ rẹ, to tun n pe fun ijọba rere. O ni bi ayipada rere ko ba waye, Akeredolu ko ni i panumọ, ayafi bijọba ba ṣe ohun toun pẹlu akẹgbẹ rẹ ba n fẹ.Bẹẹ lo tun ṣapejuwe Akeredolu gẹgẹ bi jagunjagun to ni akikanju, ohun lo n ja fun ẹtọ awọn eeyan, ẹni ti ki i gboju kuro tabi ṣenupo lati sọ otitọ nita gbangba, paapaa lasiko to ba yẹ, lai wo ti ẹni to wa niṣakoso. O wa a gbadura alaafia ati ẹmi gigun fun gomina Akeredolu.


Ó tán o! Wọ́n n'Ìgbòho ti fojú ba ilé-ẹjọ́ ní Kútọnu, ẹ tún gbọ́ ẹ̀sùn tí wọ́n fi kàn-án

Iroyin to tẹ AWIKONKO lọwọ bayii ni pe wọn ti foju olori ajijangbara ilẹ Yoruba, Oloye Sunday Adeniyi Adeyẹmọ, ti awọn eeyan tun mọ si Sunday Igboho ba ile ẹjọA gbọ pe ile-ẹjọ giga tilẹ olominira Benin ti Rue 447 (Judicial Service Benin, Rue 447, Cotonou, Benin 02BP2004) ni wọn foju Sunday Igboho ba laarọ oni, Ọjọru, Wẹsidee.Ko si ẹsun meji ta a gbọ pe wọn fi n kan Igboho lọwọlọwọ bayii, bi ko ṣe pe o fẹẹ lo ayẹderu iwe irinna orilẹ-ede Naijiria lati fi gba Benin salọ si Germany.Ẹkunrẹrẹ iroyin n bọ laipẹ.


Wọ́n ju Noah àti Destiny sẹ́wọ̀n l'Ẹdo, ẹ̀sun 'Yahoo-Yahoo' ni wọ́n fi kàn wọ́n

Awọn meji ti ẹ n wo yii nile-ẹjọ giga tipinlẹ Ẹdo to wa niluu Benin ju sẹwọn lori ẹsun jibiti ori ayelujara, iyẹn 'Yahoo-Yahoo', ti wọn fi kan wọn. Ileṣẹ to n gbogun ti iwa jibiti ati ṣiṣe owo kumọkumọ lorilẹ-ede yii, Economic and Financial Crimes Commission, EFCC lo foju awọn mejeeji, Noah Omoregbe ati Destiny Efewengbe ba ile-ẹjọ naa lonii, niwaju Onidajọ Efe Ikponmuwonba. Orukọ ẹnikan ti wọn pe ni Frank Mark, oṣiṣẹ ologun ilẹ Amẹrika la gbọ pe Noah fi n lu jibiti, to si fi gba obitibiti owo lọwọ Luid Mila lọjọ kọkanlelogun, oṣu to kọja. Foonu iPhone X ti nọmba idanimọ rẹ jẹ 354862090120911 ni wọn sọ pe o fi tẹ atẹjiṣẹ ranṣẹ si mila, eyi ti wọn loo tako ofin ọdaran, to si ni ijiya ninu. Ni ti Destiny, wọn ni orukọ William Scot loun fi lu jibiti lọjọ keje, oṣu karun-un, ọdun yii lagbegbe Ugbor, ilu Benin. Yaun Tested la gbọ pe oun fi ayederu atẹjiṣẹ ranṣẹ si lori foonu iPhone 11 Pro Max pẹlu nọmba idanimọ 353926104836894.


Foonu iPhone X ti nọmba idanimọ rẹ jẹ 354862090120911 ni wọn sọ pe o fi tẹ atẹjiṣẹ ranṣẹ si mila, eyi ti wọn loo tako ofin ọdaran, to si ni ijiya ninu. Ni ti Destiny, wọn ni orukọ William Scot loun fi lu jibiti lọjọ keje, oṣu karun-un, ọdun yii lagbegbe Ugbor, ilu Benin. Yaun Tested la gbọ pe oun fi ayederu atẹjiṣẹ ranṣẹ si lori foonu iPhone 11 Pro Max pẹlu nọmba idanimọ 353926104836894. Awọn mejeeji la gbọ pe o bẹbẹ fun idariji ẹṣẹ, lẹyin ti wọn gba pe loootọ lawọn jẹbi ẹsun ti wọn fi kan wọn. Lẹyin ọpọlọpọ ẹbẹ si ile-ẹjọ, Onidajọ Ikponmwonba ju Noah sẹwọn ọdun meji gbako pẹlu iṣẹ aṣekara, bẹẹ lo si fi anfaani silẹ fun un lati san owo itanran ẹgbẹrun lọna igba, bi ko ba fẹẹ lọ ṣe ẹwọn naa. O sọ Destiny sẹwọn oṣu mẹfa gbako, to si loun naa ni anfaani lati san owo itanran ẹgbẹrun lọna igba naira gẹgẹ bi owo itanran, boun naa ko ba fẹẹ lọ sẹwọn.


Awọn mejeeji la gbọ pe o bẹbẹ fun idariji ẹṣẹ, lẹyin ti wọn gba pe loootọ lawọn jẹbi ẹsun ti wọn fi kan wọn. Lẹyin ọpọlọpọ ẹbẹ si ile-ẹjọ, Onidajọ Ikponmwonba ju Noah sẹwọn ọdun meji gbako pẹlu iṣẹ aṣekara, bẹẹ lo si fi anfaani silẹ fun un lati san owo itanran ẹgbẹrun lọna igba, bi ko ba fẹẹ lọ ṣe ẹwọn naa. O sọ Destiny sẹwọn oṣu mẹfa gbako, to si loun naa ni anfaani lati san owo itanran ẹgbẹrun lọna igba naira gẹgẹ bi owo itanran, boun naa ko ba fẹẹ lọ sẹwọn. Gbogbo awọn ẹru ati dukia ti wọn gba lọwọ wọn patapata ni ile-ẹjọ paṣẹ wi pe ki wọn ko sapo ijọba.


Gbogbo awọn ẹru ati dukia ti wọn gba lọwọ wọn patapata ni ile-ẹjọ paṣẹ wi pe ki wọn ko sapo ijọba.


Nǹkan de! Wòlíì Ayọdele tún ju bọmbu àsọtẹ́lẹ̀ nípa ọ̀wọ́ngógó oúnjẹ ní Nàìjíríà sílẹ̀

Inu ibẹrubojo ati aibalẹ ọkan ni gbogbo awọn ọmọ orilẹ-ede Naijiria lapapọ tun wa bayii, pẹlu bi alaṣẹ ati oludasilẹ ijọ INRI Evangelical Spiritual Church, Wolii Babatunde Elijah Ayọdele, tun ṣe ju bọmbu asọtẹlẹ nipa ọwọngogo ti yoo ba ounjẹ sita, o ni wọn yoo ta irẹsi lẹgbẹrun marundinlaadọta naira laipẹ. Yatọ si pe Wolii Ayọdele sọ asọtẹlẹ nipa ohun ti yoo ṣẹlẹ lorilẹ-ede yii, bẹẹ lo tun mẹnuba awọn asọtẹlẹ tuntun ti yoo ṣẹlẹ lawọn orilẹ-ede kan nilẹ Afrika.Wolii Ayọdele loun ri rogbodiyan ti yoo ṣẹlẹ lawọn ẹnubode orilẹ-ede kan nilẹ Afrika, eyi ti yoo yoo ṣakoba fawọn nnkan ti wọn n ko wọle. O  ni owo irẹsi yoo kuro niye ti wọn n ta a, ti yoo si di ẹgbẹrun marundinlaadọta naira, iyẹn iye ti wọn yoo bẹrẹ si i ta a, nitori awọn wahala ti yoo ṣẹlẹ lẹnubode to so Naijiria ati ilẹ Benin papọ. Ninu atẹjade to jade lati ẹka ileeṣẹ to n bojuto ọrọ iroyin rẹ la ti ri asọtẹlẹ naa gba. O ni "Wahala ati rogbodiyan maa ṣẹlẹ lawọn ẹnubode awọn orilẹ-ede Afrika kọọkan, gẹgẹ bi Ọlọrun ti ṣe fi han mi. Naijiria ati Benin maa lawọn ipenija ti yoo koju adehun eto ọrọ aje to wa laaarin wọn, o maa nilo ki ajo ECOWAS da si i lati le yanju ẹ. Eyi yoo pa awọn nnkan tawọn eeyan n ra lara, ati pe owo irẹsi maa lọ soke si ẹgbẹrun marundinlaadọta naira.


Ninu atẹjade to jade lati ẹka ileeṣẹ to n bojuto ọrọ iroyin rẹ la ti ri asọtẹlẹ naa gba. O ni "Wahala ati rogbodiyan maa ṣẹlẹ lawọn ẹnubode awọn orilẹ-ede Afrika kọọkan, gẹgẹ bi Ọlọrun ti ṣe fi han mi. Naijiria ati Benin maa lawọn ipenija ti yoo koju adehun eto ọrọ aje to wa laaarin wọn, o maa nilo ki ajo ECOWAS da si i lati le yanju ẹ. Eyi yoo pa awọn nnkan tawọn eeyan n ra lara, ati pe owo irẹsi maa lọ soke si ẹgbẹrun marundinlaadọta naira. "Ẹ jẹ kawọn ijọba orilẹ-ede mejeeji tete yanju aawọ to ba wa laaarin wọn, ko to o pẹ ju, ko ma ba a pa awọn araalu lara. "Zambia, Burkina Faso, Burundi, Cameroun, Ivory Coast, Cape Verde, Mali, Kenya, Sudan ko ni gba ijageere eto ọrọ aje lawọn ẹnubode wọn laaye mọ. Wọn ni lati gbadura fun alaafia Ọlọrun lati jọba lawọn orilẹ-ede yii, mo ri wọn ninu wahala, idaamu ati rogbodiyan nla."


"Ẹ jẹ kawọn ijọba orilẹ-ede mejeeji tete yanju aawọ to ba wa laaarin wọn, ko to o pẹ ju, ko ma ba a pa awọn araalu lara. "Zambia, Burkina Faso, Burundi, Cameroun, Ivory Coast, Cape Verde, Mali, Kenya, Sudan ko ni gba ijageere eto ọrọ aje lawọn ẹnubode wọn laaye mọ. Wọn ni lati gbadura fun alaafia Ọlọrun lati jọba lawọn orilẹ-ede yii, mo ri wọn ninu wahala, idaamu ati rogbodiyan nla."


Lẹ́yìn oṣù méjì tó ji ọ̀kadà gbé n'Ílọrin, ọwọ́ tẹ Taofeek lọ́jọ́ ọdún Iléyá

'Ẹ ṣe mi jẹjẹ, ẹ ṣaanu mi, iṣẹ eṣu ni' lọrọ ẹbẹ ti wọn lo n jade lẹnu Saliu Taofeek, ti wọn loo ji ọkada ọlọkada gbe lọsu karun-un, ọdun yii, to si jẹ pe latigba naa lo ti na papa bora. Gẹgẹ bi iroyin to tẹ AWIKONKO lọwọ ṣe sọ, wọn ni latigba ti Taofeek ti ji ọkada ọhun gbe lo ti juba ehoro, eyi to jẹ kawọn agbofinro maa wa kaakiri lati ri i mu. Nigba tọwọ palaba rẹ maa segi, inu ọja igbalode kan to wa lagbegbe Taiwo niluu Ilọrin la gbọ pe wọn ti kofiri Taofeek nibi to ti n ra nnkan ọdun Ileya lọwọ. Awọn kan ti wọn da a mọ la gbọ pe wọn ta ileeṣẹ  ẹṣọ alaabo Sifu Difẹnsi lolobo, ko to di pe wọn sare wa a mu, mọbẹ. Nigba to n fidi iroyin ọhun mulẹ lonii, Ọjọru, Wẹside, alukoro ileeṣẹ Sifu Sifẹnsi nipinlẹ naa, Babawale Zaid Afọlabi, sọ pe lati oṣu karun-un, ọdun yii lawọn ti n wa Taofeek. O lawọn tiẹ ti kede rẹ sita wi pe awọn ti n wa a, ṣugbọn to ni ọjọ ọdun Ileya gangan ni aṣiri rẹ ṣẹṣẹ tu si wọn lọwọ.


Awọn kan ti wọn da a mọ la gbọ pe wọn ta ileeṣẹ  ẹṣọ alaabo Sifu Difẹnsi lolobo, ko to di pe wọn sare wa a mu, mọbẹ. Nigba to n fidi iroyin ọhun mulẹ lonii, Ọjọru, Wẹside, alukoro ileeṣẹ Sifu Sifẹnsi nipinlẹ naa, Babawale Zaid Afọlabi, sọ pe lati oṣu karun-un, ọdun yii lawọn ti n wa Taofeek. O lawọn tiẹ ti kede rẹ sita wi pe awọn ti n wa a, ṣugbọn to ni ọjọ ọdun Ileya gangan ni aṣiri rẹ ṣẹṣẹ tu si wọn lọwọ. Bẹẹ lo tun fidi rẹ mulẹ wi pe awọn yoo foju rẹ ba ile-ẹjọ laipẹ.


Bẹẹ lo tun fidi rẹ mulẹ wi pe awọn yoo foju rẹ ba ile-ẹjọ laipẹ.


Nítorí ẹ̀sun jìbìtì: Wọ́n ju Fáfúnmi, ọmọ Nàìjíríà sẹ́wọ̀n ọdún mẹ́rin àti oṣù mẹ́ta l'Amẹ́ríkà

Ọdun mẹrin ati oṣu mẹta gbako ni Ismaila Fafunmi, ọmọ orilẹ-ede Naijiria yoo lo lọgba ẹwon ilẹ Amẹrika lori ẹsun jibiti ti wọn fi kan an. Adajọ ile-ẹjọ naa, Karen Caldwell, sọ pe ki Fafunmi lọ lo oṣu mọkanlelaadọta gbako lẹwọn lati le fi kẹkọọ wi pe iwa jibiti ko dara fun ọmọluabi. Wọn ni ayederu ifẹ ori ayelujara ni Fafunmi fi n lu awọn eeyan ni jibiti, ati pe awọn arugbo lo maa n tan jẹ wi pe oun yoo fẹ wọn. Lẹyin tawọn yẹn ba si gba fun un tan, ṣe ni yoo gba gbogbo owo ọwọ wọn, ko to salọ.A gbọ pe lẹyin ti wọn ba fi Fafunmi silẹ tan, yoo tun wa labẹ iṣakoso ilẹ Amẹrika fun ọdun mẹta gbako, ti wọn yoo maa ṣọ awọn iwa ati iṣesi ẹ kaakiri. Ilu Indianapolis la gbọ pe Fafunmi n gbe l'Amẹrika, gẹgẹ bi awón iwe ti wọn ri gba lọwọ ẹ ṣe ṣalaye.Inu oṣu kẹfa ọdun 2018 ni wọn ti bẹrẹ ẹjọ naa pẹlu Fafunmi. Wọn loun pẹlu awọn ọrẹ rẹ yoo lọ ṣi ayederu fesibuuku lai maa fi lu awọn eeyan ni jibiti nilẹ Amérika ko to di pe aṣiri rẹ pada tu sita.


Lẹyin tawọn yẹn ba si gba fun un tan, ṣe ni yoo gba gbogbo owo ọwọ wọn, ko to salọ.A gbọ pe lẹyin ti wọn ba fi Fafunmi silẹ tan, yoo tun wa labẹ iṣakoso ilẹ Amẹrika fun ọdun mẹta gbako, ti wọn yoo maa ṣọ awọn iwa ati iṣesi ẹ kaakiri. Ilu Indianapolis la gbọ pe Fafunmi n gbe l'Amẹrika, gẹgẹ bi awón iwe ti wọn ri gba lọwọ ẹ ṣe ṣalaye.Inu oṣu kẹfa ọdun 2018 ni wọn ti bẹrẹ ẹjọ naa pẹlu Fafunmi. Wọn loun pẹlu awọn ọrẹ rẹ yoo lọ ṣi ayederu fesibuuku lai maa fi lu awọn eeyan ni jibiti nilẹ Amérika ko to di pe aṣiri rẹ pada tu sita. Oṣu kẹjọ, ọdun to kọja la gbọ pe Fafunmi ṣẹṣẹ gba pe oun jẹbi awọn ẹsun ti wọn fi kan oun.


Oṣu kẹjọ, ọdun to kọja la gbọ pe Fafunmi ṣẹṣẹ gba pe oun jẹbi awọn ẹsun ti wọn fi kan oun.


Mi ò jáde du ipò Ààrẹ mọ́ lọ́dún 2023 jàre, mo ti gba kámú - Yahaya Bello ti sọ̀rọ̀ o

Gomina Yahaya Bello, tipinlẹ Kogi ti sọ pe gbogbo erongba oun lati jade du ipo aarẹ orilẹ-ede yii loun ti gbe ju silẹ bayii, bo tilẹ jẹ pe awọn araalu ti wọn nigbagbọ ninu oun lo n sọ pe koun jade du ipo naa labẹ asia ẹgbẹ oṣelu All Progressives Congress (APC). Bello ti ko fi erongba rẹ lati du ipo naa lọdun 2023 pamọ  sọ laipẹ yii pe awọn ọmọ Naijiria ni wọn n pe oun lati jade du ipo ọhun.Ṣaaju akooko yii lo ti jẹ ko di mimọ pe gbogbo awọn amuyẹ loun ni, eyi to jẹ koun kaju oṣuwọn lati di aarẹ, ati lati ṣe daadaa nipo naa, paapaa nipa jijẹ ki iṣọkan, ifẹ jọba. “Awọn ọdọ, awọn obinrin, pelu awọn ọtọkulu lawujọ ni wọn n fẹ ki n jade du ipo aarẹ lọdun 2023. Mo si ro pe o ti to akooko lati ṣagbeyẹwo ẹni to kaju oṣuwọn, ati ẹni to le ṣiṣẹ naa. Tani yoo mu iṣọkan wọ orilẹ-ede yii? Mo si ro pe o lohun ti wọn n ri, ti wọn fi n sọ pe ki n jade du ipo lati mu orilẹ-ede yii bọ sipo.”Ọkan lara awọn kọmiṣanna to sunmọ Yahaya Bello nipinlẹ naa, lakooko to n ba akọroyin Daily Independent sọrọ sọ pe gomina naa ti yi ipinnu rẹ pada, nitori bi wọn ṣe n sọ pe awọn ẹkun Guusu lo ni ipo ọhun.


Mo si ro pe o ti to akooko lati ṣagbeyẹwo ẹni to kaju oṣuwọn, ati ẹni to le ṣiṣẹ naa. Tani yoo mu iṣọkan wọ orilẹ-ede yii? Mo si ro pe o lohun ti wọn n ri, ti wọn fi n sọ pe ki n jade du ipo lati mu orilẹ-ede yii bọ sipo.”Ọkan lara awọn kọmiṣanna to sunmọ Yahaya Bello nipinlẹ naa, lakooko to n ba akọroyin Daily Independent sọrọ sọ pe gomina naa ti yi ipinnu rẹ pada, nitori bi wọn ṣe n sọ pe awọn ẹkun Guusu lo ni ipo ọhun. Kọmiṣanna naa sọ pe, pẹlu bi nnkan ṣe n lọ yii, o ṣee ṣe ki ẹgbẹ oṣelu APC fa oludije sipo aarẹ naa kalẹ lati ẹkun Guusu orilẹ-ede yii. O ni ibi ti wọn fori ipade tawọn gomina ẹkun Guusu orilẹ-ede yii, iyẹn Southern Governors’ Forum (SGF) ni lati ṣiṣẹ tako ẹgbẹ oṣelu to ba fẹẹ yan oludije sipo naa lati ẹkun Ariwa, eyi to lo jẹ ifasẹyin fun ipinnu Gomina Bello, bo tilẹ jẹ pe ko tii sọrọ naa sita funra rẹ.


Kọmiṣanna naa sọ pe, pẹlu bi nnkan ṣe n lọ yii, o ṣee ṣe ki ẹgbẹ oṣelu APC fa oludije sipo aarẹ naa kalẹ lati ẹkun Guusu orilẹ-ede yii. O ni ibi ti wọn fori ipade tawọn gomina ẹkun Guusu orilẹ-ede yii, iyẹn Southern Governors’ Forum (SGF) ni lati ṣiṣẹ tako ẹgbẹ oṣelu to ba fẹẹ yan oludije sipo naa lati ẹkun Ariwa, eyi to lo jẹ ifasẹyin fun ipinnu Gomina Bello, bo tilẹ jẹ pe ko tii sọrọ naa sita funra rẹ.


Àwọn òṣìṣẹ́ ìjọba ìbílẹ̀ bọ́ sáyé ní Kwara, wọ́n gba ìwé ìgbéga, bẹ́ẹ̀ni wọ́n tún gba owó oṣù ọdún mẹ́rin lọ́jọ́ kan ṣoṣo

Ọjọ manigbagbe lọjọ Aje, Mọnde, ana, ọjọ kẹrin, oṣu kẹwaa yii tun jẹ ninu itan awọn oṣiṣẹ ijọba ibilẹ kaakiri ipinlẹ Kwara, lori bi wọn ṣe gba iwe igbega lẹnu iṣẹ, ti wọn si tun gba owo oṣu ajẹẹlẹ ọdun mẹrin wọn.Awọn oṣiṣẹ ijọba ibilẹ ti ko din ni ẹgbẹrun meje aabọ, iyẹn 7,885 ni wọn gba iwe igbega wọn lẹnu iṣẹ, ti awọn miran ti wọn ti gba igbega lati ọdun 2018 naa si gba owo oṣu to tọ si wọn latigba naa.Iwe igbega naa la gbọ pe o jẹ ti ọdun 2019, 2020 ati 2021.Nibẹ ni gomina ipinlẹ Kwara, AbdulRahman AbdulRazaq ti jẹ ko ye gbogbo awọn oṣiṣẹ naa wi pe igbayegbadun awọn oṣiṣẹ lo jẹ ijọba oun logun, idi niyi toun yoo fi maa wa gbogbo ọna lati dun wọn ninu.


Mọ bọ̀wọ̀ gidigidi fáwọn olùkọ́, àwọn ni ilẹ̀kùn àṣẹyọrí gbogbo àgbáyé - AbdulRazaq

Gomina ipinlẹ Kwara, AbdulRahman AbdulRazaq ti sọ pe awọn olukọ ni ilẹkun aṣeyọri fun gbogbo agbaye, ati pe, bi ko ba si olukọ, inu aginju ni gbogbo agbaye ko ba wa titi dasiko yii. Lonii, ọjọ karun-un, oṣu kẹwaa, ọdun 2021, to jẹ ayajọ ọjọ awọn olukọ kaakiri agbaye ni AbdulRazaq sọrọ naa, to si loun o le gbagbe wọn titi lai, nipa ipa ti wọn n ko ninu idagbasoke orilẹ-ede. Ninu atẹjade ti akọwe iroyin gomina, Rafiu Ajakaye fi sita lonii lorukọ gomina, o sọ pe: “Lọjọ oni, ati ni gbogbo igba, Mo fi ibọwọ mi ranṣẹ, mo si gbe oṣuba kare fun gbogbo awọn olukọ wa ti wọn sa gbogbo ipa wọn lati fi gbe awọn aṣaaju dide kaakiri oniruuru ẹka nile aye yii. Ile aye wa ko ba dabi aginju aimọkan, bi kii ba a ṣe ipa tawọn olukọ ko. “Mo fi n da awọn olukọ wa loju nipa ileri wa lati fi ọrọ awọn olukọ si ipo akọkọ. Laipẹ, awọn alakoso Kwara State Universal Basic Education Board maa gbe awọn lẹta igbega fawọn olukọ sita, ti wọn yoo si jẹ igbadun to tọ.”


Nítorí ẹ̀sun jìbìtì, wọ́n ju ìyáálé ilé sẹ́wọ̀n ọdún mẹ́rìnlélọ́gbọ̀n

Ile-ẹjọ giga tipinlẹ Borno, to wa nilu Maiduguri ti ju iyaale ile kan, Dije Sale sẹwọn ọdun mẹrinlelọgbọn nitori ẹsun jibiti ati yiyi iwe ti wọn fi kan an, eyi ti wọn lo fi ji owo ti ko din ni miliọnu mẹrindinlaadọrin (N66m) naira gbe salọ. Onidajọ Umaru Fadawu lo gbe idajọ naa kalẹ, lori ẹsun ti ajọ Economic and Financial Crimes Commission (EFCC), to n gbogun ti iwa jibiti lorilẹ-ede yii fi kan an. AWIKONKO gbọ pe ọjọ kin-in-ni, oṣi keje, ọdun to kọja, iyẹn 2020 ni wọn kọkọ foju rẹ ba ile-ẹjọ, lori ẹsun mẹta ọtọọtọ to nii ṣe pẹlu jibiti. Wọn ni ṣe ni Sale gbe ayederu iwe kan jade, lati fi gbe iṣẹ jade fun ileeṣẹ kan. Onidajọ Fadawu ju Sale sẹwọn ọdun mẹrinla lori ẹsun kin-in-ni; ẹwọn ọdun mẹwaa lori ẹsun keji, ati ẹwọn ọdun mẹwaa lori ẹsun kẹta. Bẹẹ lo tun paṣẹ wi pe ko da miliọnu mẹrinlelaadọta naira pada fun awọn to lu ni jibiti naa.


Mita iná mọ̀nàmọ́ná làwọn eléyìí jígbé kọ́wọ́ tó tẹ̀ wọ́n

Ọwọ ileeṣẹ Sifu Difẹnsi nipinlẹ Ondo ti tẹ awọn afurasi adigunjale mẹta yii, Gospel Oṣuọla, ọmọ ọdun mẹrindinọgbọn; Ọladele Ibukun, ọmọ ọdun mejilelogoji ati Dayọ Akinlafẹ, toun jẹ ẹni ogoji ọdun. AWIKONKO gbọ pe ko din ni ẹrọ to n ṣe onka ina mọnamọna, iyẹn Prepaid Meter mẹjọ ti awọn mẹtẹẹta jigbe lagbegbe Alagbaka to wa ni Ijapo Estate nilu Akurẹ lọjọ kẹtadinlọgbọn, oṣu to kọja yii. Ileeṣẹ Sifu Difẹnsi sọ pe awọn mẹtẹẹta jẹwọ funra wọn nigba tọwọ tẹ wọn, koda, ti wọn sọ pe awọn ni wọn ṣalaye bi wọn ṣe ji awọn mita naa gbe salọ. Wọn jẹ ko ye wa pe awọn eeyan naa sọ pe ẹgbẹrun lọna ọgọta, ₦60,000 naira lawọn maa n ta awọn mita naa fawọn onibara wọn, eyi ti wọn lo tako ofin aṣemaṣẹ ti ọdun 2004. Ọga agba pata fun ileeṣẹ naa, Hammẹd Abọdunrin sọ pe iṣẹ ofintoto ati ọtẹlẹmuyẹ tawọn ṣe lo tu aṣiri awọn mẹtẹẹta si wọn lọwọ, to si ni wọn yoo foju ba ile-ẹjọ laipẹ.


Ọlọ́run yóò tú àṣírí àwọn tó fẹ́ẹ́ pa ẹ́ láìpẹ́ - Wòlíì Ayọ̀délé fọkàn Ortom balẹ̀

Alaṣẹ ati oludasilẹ ṣọọṣi INRI Evangelical Spiritual Church, Wolii Elijah Ayọdele ti sọ pe ki gomima ipinlẹ Benue, Samuel Ortom lọ fi ọkan ara rẹ balẹ nitori pe Ọlọrun yoo tu aṣiri awọn to n fi iku waa kaakiriti ero ọta ko si nii ṣe lori ẹ.Ojiṣẹ Ọlọrun naa lo sọrọ yii nigba to n sọrọ lori ẹsun ti GOmina Ortom fi kan awọn kan wi pe wọn n fiku wa oun kaakiri, nitori ọrọ eto aabo toun mu lokunkundun nipinlẹ oun. Gomina Ortom sọ ni gbagede ti Sesugh Maria Pilgrimage Center Ayati, to wa nijọba ibilẹ Gwer East, ipinlẹ Benue wi pe awọn kan n fiku wa oun kaakiri, ati pe oun ko nii pada sẹyin lati rii pe oun ṣe aṣeyọri, toun si jẹ ki ipinlẹ naa wa ni ipo to dara lai nii ṣe pẹlu oniruuru idunkoko toun ti n gba. Wolii Ayọdele jẹ ko di mimọ pe awọn to wa layika gomina naa ati awọn to mọ dijudiju ni wọn n gbero ọtẹ lee lori, ti wọn si n wa ko ku danu, ṣugbọn to sọ pe Ọlọrun yoo da erongba wọn ru lati ma ṣe jẹ ki ipinnu wọn wa si imuṣẹ.Ninu ọrọ rẹ, o sọ pe: "Gomina ipinlẹ Benue, ọmọ Ọlọrun ni ẹ, gbogbo awọn to n gbiyanju lati pa ẹ ni aṣiri wọn maa tu, Ọlọrun ti n ṣe laabo fun ẹ, ko si sohun ti yoo ṣe ẹ. Loootọ ni wọn fẹẹ pa ẹ, gẹgẹ bi mo ṣe jkilọ fun ẹ tẹlẹ, ṣugbọn Ọlọrun yoo doju ti wọn, waa pari saa iṣakoso rẹ layọ, oju yoo si ti wọn."Gbogbo awọn to wa nidi ẹ ni aṣiri wọn yoo tu, nitori pe ayanfẹ Ọlọrun ni ẹ, o ti n ṣakoso daadaa, o si fọkan jin, Ọlọrun wa pẹlu ẹ. Awọn ti n gbimọ naa wa nipinlẹ rẹ, awọn ti o mọ ni, ṣugbọn Ọlọrun ni alaabo rẹ."Ohun ti o nilo lati ṣe ni pe ki o tubọ sunmọ Ọlọrun, ki o si maa kiyesari gbogbo ibi ti o ba n lọ, waa pari iṣakoso rẹ daadaa."


Oríire nlá: Gbajúmọ̀ Olóyè gbé ètò ẹ̀yáwó ìrọ̀rùn kalẹ̀ fáwọn ọlọ́jà l'Ógùn

Ṣẹnkẹn bayii ni inu pupọ awọn ọlọja nipinlẹ Ogun, paapaa nijọba ibilẹ Ọbafẹmi Owode ati Owode n dun lori bi gbajumọ oloye nni, Oloye Olumide Aderinokun ṣe gbe eto ẹyawo ti ko wọpọ kalẹ fun gbogbo wọn lati jẹ anfaani.Ẹsẹ ko gbero rara ni agbegbe kan ti wọn pe ni Iyana-Mọṣuari to wa nilu Abẹokuta, to jẹ olu-ilu ipinlẹ naa, nibi ti eto ọhun ti waye.Ọlọja ti ko din ni ọgọrun-un ni wọn jẹ anfaani ẹyawo naa, eyi ti a gbọ pe ko ni ele ninu rara, gẹgẹ ba a ṣe gbọ, ti wọn si ni bi wọn ṣe gba owo naa ko ni ẹlẹyamẹya ninu rara.Fọọmu la gbọ pe Oloye Aderinokun gbe jade lorukọ ajọ alaanu rẹ, Olumide and Stephanie Aderinokun Foundation fun awọn ọlọja naa, ti a si gbọ pe awọn to peregede ni wọn jẹ anfaani naa.Pupọ awọn to jẹ anfaani yii ni wọn n dupẹ wi pe awọn ri anfaani ẹyawo ẹgbẹrun lọna ọgbọn naira naa gba.Wọn ni owo naa yoo jẹ ki ọja wọn ati ọrọ aje wọn tẹsiwaju, nitori pe diẹdiẹ lawọn yoo maa da owo naa pada fun oṣu mẹfa gbako.Nigba to n sọrọ lori idi pataki to fi gbe eto ẹyawo naa kalẹ, Oloye Aderinokun sọ pe:"Nigba ti mo jade du ipo ọmọ ile igbimọ aṣoju-ṣofin, lara awọn ohun to n bawọn eeyan lọkan jẹ ni ti owo gbọmulelanta ti wọn n gba. Wọn ni awọn n fẹ eto ẹyawo ti yoo mu irọrun ba eto ọrọ aje ati okoowo wọn. "Wọn ni bi awọn to n gbe ẹyawo naa jade ṣe maa n ṣe wọn, kii tẹ wọn lọrun, ati pe ele ti wọn maa n fi sori awọn owo naa ti maa n pọ ju agbara wọn lọ. Mo ṣeleri fun wọn nigba naa wi pe maa ṣe iranlọwọ fun wọn lagbara mi. "Awọn nnkan ti mo fẹẹ ṣe pọ, eyi lo jẹ ki n da ajọ alaanu silẹ lati maa fi ṣe iranlọwọ fawọn araalu. Lara rẹ si ni ti eto ẹyawo ti a bẹrẹ yii.


Mo ṣeleri fun wọn nigba naa wi pe maa ṣe iranlọwọ fun wọn lagbara mi. "Awọn nnkan ti mo fẹẹ ṣe pọ, eyi lo jẹ ki n da ajọ alaanu silẹ lati maa fi ṣe iranlọwọ fawọn araalu. Lara rẹ si ni ti eto ẹyawo ti a bẹrẹ yii. Mo nigbagbọ pe nigba ti ọdun yii yoo ba fi pari, a maa ti ṣe idaji eto ẹyawo naa sita. "Bi wọn ba ṣe daadaa, a tun maa fi kun owo naa bi wọn ba fẹẹ gba owo miran. Eyi ti a n ṣe lonii, ni ti awọn ara ijọba ibilẹ Ọbafẹmi Owode ati Ọdẹda, nigba to ba ya, a maa bẹrẹ nijọba ibilẹ Ifọ ati Ewekoro.


Mo nigbagbọ pe nigba ti ọdun yii yoo ba fi pari, a maa ti ṣe idaji eto ẹyawo naa sita. "Bi wọn ba ṣe daadaa, a tun maa fi kun owo naa bi wọn ba fẹẹ gba owo miran. Eyi ti a n ṣe lonii, ni ti awọn ara ijọba ibilẹ Ọbafẹmi Owode ati Ọdẹda, nigba to ba ya, a maa bẹrẹ nijọba ibilẹ Ifọ ati Ewekoro. Nigba ti yoo ba fi di oṣu kejila, awọn ara ijọba ibilẹ Abẹokuta North ati South naa yoo jẹ anfaani yii. Ọgọrun kan lawọn to jẹ anfaani yii. "Fọọmu la gbe jade, ti a fi mu awọn ọlọja naa.


Nigba ti yoo ba fi di oṣu kejila, awọn ara ijọba ibilẹ Abẹokuta North ati South naa yoo jẹ anfaani yii. Ọgọrun kan lawọn to jẹ anfaani yii. "Fọọmu la gbe jade, ti a fi mu awọn ọlọja naa. Awọn ti a rii pe wọn peregede la mu. Oṣu mẹfa gbako ni wọn fi maa daa pada. Bi wọn ba ṣe daadaa, ti wọn si tete da owo naa pada, a maa fi kun un fun wọn."


Awọn ti a rii pe wọn peregede la mu. Oṣu mẹfa gbako ni wọn fi maa daa pada. Bi wọn ba ṣe daadaa, ti wọn si tete da owo naa pada, a maa fi kun un fun wọn."


Oríire nlá: Gbajúmọ̀ Olóyè, Adérìnókùn gbé ètò ẹ̀yáwó ìrọ̀rùn kalẹ̀ fáwọn ọlọ́jà l'Ógùn


Lóòótọ́ ni mo fipá bá ọmọ ọdún mẹ́sàn láṣepọ̀ l'Ékòó - Ayọ̀ jẹ́wọ́

Ọmọ ogun ọdun kan, Ayọ Adenupebi ti jẹwọ fawọn ọlọpaa ipinlẹ Eko wi pe loootọ loun fipa ja ibale ọmọ ọdun mẹsan kan, ati pe iṣẹ eṣu ni, nitori pe oun ko mọ pe aṣiri maa pada tu. Ilu Ise to ni Akodo niṣẹlẹ naa ti waye nipinlẹ Eko, gẹgẹ bi alukoro ileeṣẹ ọlọpaa, Adekunle Ajiṣebutu ṣe ṣalaye f'AWIKONKO. Ajiṣebutu sọ pe ọjọ kin-in-ni, oṣu kẹwaa ti a wa yii ni ẹgbọn ọmọ naa wa fi ẹjọ sun ni teṣan ọlọpaa wi pe Ayọ fipa ja ibale aburo oun, ati pe awọn ri ẹjẹ rẹpẹtẹ lara aṣọ rẹ, eyi to fidi rẹ mulẹ. O loju ẹsẹ lawọn ọlọpaa ti lọ gbe e, to si jẹwọ pe lotitọ ni, ati pe iṣẹ eṣu ni. Ajiṣebutu sọ pe ọga awọn, Hakeem Odumosu ti paṣẹ pe ki iwadii tubọ bẹrẹ lẹkunrẹrẹ.


Ìjọba Kwara fi ìtàn tuntun balẹ̀, wọ́n dá ilé-ẹ̀kọ́ girama tàwọn ọlọ́pàá sílẹ̀

Lojuna lati jẹ ki awọn ọmọde mọ pataki iṣẹ eto aabo, lati mọ ọna ti wọn le gba lati maa ṣiṣẹ ojulalakanfinṣọri, ijọba ipinlẹ Kwara labẹ Gomina AbdulRahman Abdulrazaq ti fitan tuntun balẹ nipa dida ile-ẹkọ girama, nibi ti wọn yoo ti maa kọ ẹkọ nipa iṣẹ ọlọpaa silẹ. Ile-ẹkọ naa ni wọn pe ni Police Secondary School, agbegbe Ballah, ipinlẹ Kwara lo wa, ninu ọgba ile-ẹkọ Government Day Secondary school (GDSS) tẹlẹri. Nigba to n ṣabẹwo sinu ọgba ile ẹkọ naa ti wọn n ṣe lọwọ, Kọmiṣanna fọọ eto ẹkọ, Hajiya Sa'adatu Modibbo Kawu, sọ pe iṣẹ ti lọ gidi gan-an, to si ku diẹ ko pari, ki ile-ẹkọ naa le bẹrẹ ni pẹrẹu. Kawu sọ pe lara awọn ileri lati jẹ ki eto aabo tubọ fẹsẹ rinlẹ daadaa, ati ọna ti ijọba gba mu ọrọ eto ẹkọ lokunkundun lo jẹ ki wọn gbe igbesẹ lati yọri rẹ. AWIKONKO gbọ pe ọdun 2017 lo yẹ ki wọn ti bẹrẹ ile-ẹkọ naa, ṣugbọn ti ijọba igba naa ko ṣe ojuṣe wọn, ti ijọba yii si ri gẹgẹ bi ojuṣe lati ṣe. Egbẹ kan ti wọn pe ni Ilorin Emirates Development Progressive Union, iyẹn IEDPU la gbọ pe wọn gbe erongba yii kalẹ.


Kawu sọ pe lara awọn ileri lati jẹ ki eto aabo tubọ fẹsẹ rinlẹ daadaa, ati ọna ti ijọba gba mu ọrọ eto ẹkọ lokunkundun lo jẹ ki wọn gbe igbesẹ lati yọri rẹ. AWIKONKO gbọ pe ọdun 2017 lo yẹ ki wọn ti bẹrẹ ile-ẹkọ naa, ṣugbọn ti ijọba igba naa ko ṣe ojuṣe wọn, ti ijọba yii si ri gẹgẹ bi ojuṣe lati ṣe. Egbẹ kan ti wọn pe ni Ilorin Emirates Development Progressive Union, iyẹn IEDPU la gbọ pe wọn gbe erongba yii kalẹ. Awọn olukọ ati akẹkọọ la gbọ pe wọn ti bẹrẹ iṣẹ lakọtun.


Awọn olukọ ati akẹkọọ la gbọ pe wọn ti bẹrẹ iṣẹ lakọtun.


Ètò ẹ̀yáwó onírọ̀rùn bẹ̀rẹ̀ fáwọn olókoòwò kékèké nìpínlẹ̀ Kwara, ọ̀nà tí o lè gbà jẹ anfààní rèé

Ijọba ipinlẹ Kwara ti kede sita wi pe eto ẹyawo onirọrun ti bẹrẹ fun gbogbo awọn ileeṣẹ ati olokoowo kekeekee kaakiri ipinlẹ naa, lojuna lati jẹ ki eto ọrọ aje tubọ dagbasoke kọja afẹnusọ.Ọjọru, Wẹside, ijẹta ni iforukọsilẹ naa bẹrẹ fun gbogbo ileeṣẹ kereje-kereje ati olokoowo kekeekee, iyẹn MSMEs, eyi ti wọn pe ni NG-CARES. Nipa iranlọwọ ati ajọṣepọ banki agbaye la gbọ pe ijọba Kwara fi fẹẹ ṣe iranlọwọ nla yii fun awọn araalu lati jẹ anfaani mudunmudun iṣejọba awaarawa, paapaa lati le jẹ ki nnkan pada bọ sipo latigba ti ajakalẹ arun korona ti dẹnu eto ọrọ aje kọlẹ. Eto ẹyawo yii yoo gbe awọn ileeṣẹ naa dide pada, ti wọn yoo si tun maa ṣe daadaa ju ti tẹlẹ lọ.Gẹgẹ bi Ọgbẹni Muhammed Brimah to jẹ alakoso ẹgbẹ to n ṣakoso eto ẹyawo yii ṣe sọ, o ni gbogbo awọn ileeṣẹ ati okoowo ti wọn ti n ṣe nipinlẹ Kwara nikan lati bi ọdun meji sẹyin ni anfaani yii wa fun.Aago mẹwaa, ọjọ kẹfa, oṣu yii ni iforukọsilẹ bẹrẹ lori ikanni ayelujara ti https://www.kwassip.org/kwaracares, ti yoo si pari lọjọ kẹtadinlogun, oṣu yii, eyi tii ṣe ọsẹ meji gbako. Lati forukọsilẹ jẹ anfaani yii, ẹ lọ si KWARA NG-CARES


Nítorí Sìgá àti mílìkì tí wọ́n jígbé, wọ́n ju ìyá àtọmọ sẹ́wọ̀n ọdún mẹ́rin gbáko l'Óṣogbo

'Iru kileyi' ni ariwo ti pupọ awọn to wa nile-ẹjọ Majisireeti tilu Oṣogbo, ipinlẹ Ọṣun mu sẹnu, nigba ti Onidajọ Abiọna Adebayọ ju iya ati ọmọ rẹ kan sẹwọn ọdun mẹrin gbako pẹlu iṣẹ aṣekara lori ẹsun wi pe wọn ji miliki ati siga gbe. Iya naa, Arabinrin Bọlaji Ẹlẹṣhọ, ẹni ogoji ọdun ati ọmọ rẹ, Bidemi toun jẹ ọmọ ọdun mẹrinlelogun ni ile-ẹjọ naa ko sọ pe ki wọn lọ fi ẹwọn ọdun mẹrin naa gbara. AWIKONKO gbọ pe ọjọ kẹtadinlọgbọn, oṣu kẹsan to kọja yii ni Bidemi ati mama rẹ, Bọlaji jale naa ladugbo Ararọmi, to wa loju ọna Owode Ileṣa si Ọba-Ọba nilu Oṣogbo. Wọn ni ṣọọbu obinrin kan to n jẹ Nafisat Adeyẹye lawọn mejeeji lọ ja ni nnkan bi aago mẹrin aabọ oru, nibi ti wọn ti ji paali siga mẹrin ti owo rẹ ko din ni ẹgbẹrun mẹrindinlogun naira; paali siga Bohem meji ti owo rẹ ko din ni ẹgbẹrun mẹjọ naira, paali siga Rezler meji ati paali miliki meji ti owo wọn ko din ni ẹgbẹrun mẹrindinlọgbọn naira gbe.Yatọ si awọn nnkan wọnyi, a gbọ pe wọn tun ji ọsẹ ifọnu (toothpaste), ohun mimu ẹlẹrin dodo ti Yoghurt meji, ati awọn ẹru mi-in ti owo wọn ko din lẹgbẹrun mọkanlelaadọjọ, (N151, 000) naira gbe.Oju ọna, lakooko ti wọn n ji awọn ọja naa gbe salọ lọwọ awọn ọlọdẹ tẹ wọn, ti wọn si lọ fa wọn le awọn ọlọpaa lọwọ. Gbogbo ẹsun yii ni wọn lo tako iwe ofin ọdaran ti abala 516, 413, 390 (9) ati 430 tipinlẹ Ọṣun, iyẹn tọdun 2002. Nigba to n gbe idajọ naa kalẹ lori ẹsun mẹrin ọtọọtọ ti wọn fi kan wọn, Onidajọ Adebayọ sọ pe ki awọn mejeeji lọ fi ẹwọn ọdun mẹrin gbara.


Wọn ni ṣọọbu obinrin kan to n jẹ Nafisat Adeyẹye lawọn mejeeji lọ ja ni nnkan bi aago mẹrin aabọ oru, nibi ti wọn ti ji paali siga mẹrin ti owo rẹ ko din ni ẹgbẹrun mẹrindinlogun naira; paali siga Bohem meji ti owo rẹ ko din ni ẹgbẹrun mẹjọ naira, paali siga Rezler meji ati paali miliki meji ti owo wọn ko din ni ẹgbẹrun mẹrindinlọgbọn naira gbe.Yatọ si awọn nnkan wọnyi, a gbọ pe wọn tun ji ọsẹ ifọnu (toothpaste), ohun mimu ẹlẹrin dodo ti Yoghurt meji, ati awọn ẹru mi-in ti owo wọn ko din lẹgbẹrun mọkanlelaadọjọ, (N151, 000) naira gbe.Oju ọna, lakooko ti wọn n ji awọn ọja naa gbe salọ lọwọ awọn ọlọdẹ tẹ wọn, ti wọn si lọ fa wọn le awọn ọlọpaa lọwọ. Gbogbo ẹsun yii ni wọn lo tako iwe ofin ọdaran ti abala 516, 413, 390 (9) ati 430 tipinlẹ Ọṣun, iyẹn tọdun 2002. Nigba to n gbe idajọ naa kalẹ lori ẹsun mẹrin ọtọọtọ ti wọn fi kan wọn, Onidajọ Adebayọ sọ pe ki awọn mejeeji lọ fi ẹwọn ọdun mẹrin gbara. Onidajọ Adebayọ sọ pe anfaani wa fun Bọlaji lati san ẹgbẹrun mẹẹdogun naira gẹgẹ bi owo itanran, iyẹn bi ko ba fẹẹ ṣẹwọn; bẹẹ lo ni ki ọmọ rẹ, Bidemi san owo itanran, ẹgbẹrun lọna ọgọrun-un naira boun naa ko ba fẹẹ ṣẹwọn.


Onidajọ Adebayọ sọ pe anfaani wa fun Bọlaji lati san ẹgbẹrun mẹẹdogun naira gẹgẹ bi owo itanran, iyẹn bi ko ba fẹẹ ṣẹwọn; bẹẹ lo ni ki ọmọ rẹ, Bidemi san owo itanran, ẹgbẹrun lọna ọgọrun-un naira boun naa ko ba fẹẹ ṣẹwọn.


Ọjọ́ mọ́kànlélógójì lẹ́yin ikú ìyá Tóyìn, gbajúmọ̀ akọ̀ròyìn l'Ékòó

Oni, ọjọ kẹsan, oṣu kẹwaa lo pe ọjọ mọkanlelogoji gbako ti mama gbajugbaja akọroyin nni to filu Eko ṣe ibugbe, Toyin Agbọlade, iyẹn Diakoni Felicia Agbọlade jade laye lẹni ọdun mọkanlelọgọta. Gẹgẹ bi AWIKONKO ṣe gbọ, ọgbọn ọjọ, oṣu kẹjọ, ọdun yii ni Diakoni Felicia Agbọlade jade laye, to si jẹ pe ọjọ naa gan-an ni wọn fi eeru fun eeru, erupẹ fun erupẹ. Ẹsẹ ko gbero lọjọ ti wọn sinku mama naa nilu Eko, nitori ti wọn sọ pe ojiṣẹ Ọlọrun gidi ni ninu ijọ to n lọ. Nigba to n b'AWIKONKO sọrọ lonii, Toyin to jẹ akọroyin ati olootu nileeṣẹ Akede Oodua to n gbe iwe iroyin Alariya Oodua sọ pe bi ala lọrọ iku mama naa ṣi n jẹ foun, nitori pe abiyamọ tootọ ti kii fọrọ ọmọ ṣere ni. Toyin sọ pe bo tilẹ jẹ pe mama naa ti lọ, sibẹ awọn tun n dupẹ lọwọ Ọlọrun wi pe ko fi wọn silẹ, to si n pese fun aini wọn latigba naa.Diẹ ree lara bi wọn ṣe sinku mama Toyin, ati bi eto ọjọ mẹjọ ṣe waye nigba naa:


Nítorí àwọn akẹ́kọ̀ọ́ ilé kéú tí wọ́n lù lálùbami, ìjọba Kwara dá ọ̀gá ilé-ẹ̀kọ́ dúró

Ijọba ipinlẹ Kwara labẹ gomina wọn, AbdulRahman AbdulRazaq ti da ọga agba nile ẹkọ Keu Madrasah duro lori aṣemaṣe ti wọn ṣe ninu fọnran kan to gun ori ikanni ayelujara laipẹ yii. Fọnran naa, eyi to tẹ AWIKONKO lọwọ lopin ọsẹ ti a ṣẹṣẹ lo tan yii, iyẹn ọjọ Abamẹta, Satide ana la ti ri awọn akẹkọọ mẹrin kan, ti wọn da igi jọ lati lu awọn akẹkọọ ẹgbẹ wọn. Lonii ni ijọba Kwara gbe igbimọ dide lati ṣabẹwo si ile-ẹkọ Keu naa, nibi ti wọn ti lọ ṣe iwadii kikun nipa idi ti wọn fi lu awọn akẹkọọ naa to bẹẹ. Awọn to lọ sibẹ ni kọmiṣanna fọrọ eto ẹkọ, Hajia Sa'adatu Modibbo Kawu; Oludamọran pataki fun gomina lori ọrọ ẹin Isilaamu, Alaaji Danmaigoro; Ọmọwe Saudat AbduBaqi ti fasiti Ilọrin; Malaamu Lawal Ọlọhungbẹbẹ ti fasiti ipinlẹ Kwara ati akọwe iroyin gomina, Rafiu Ajakaye.Yatọ si awọn wọnyi, ọga ọlọpaa ẹkun Ganmo tiṣẹlẹ ọhun ti waye, Oko Nkama ati aṣoju ileeṣẹ Sifu Difẹnsi, Parati AbdulHameed ni wọn jọ kọwọ rin lọ.Nibẹ ni wọn ti farabalẹ gbọ ohun to ṣẹlẹ, ti onikaluku si sọ nnkan to ri. Fọnran naa ree: https://www.facebook.com/139507560136744/posts/1069296053824552/?app=fbl


Ọtí àmupara ló jẹ́ kí n fipá já ìbálé ọmọ ọdún mẹ́tàlá l'Ékòó, mi ò mọ̀-ọ́n-mọ̀ - Sunday bẹ̀bẹ̀

Beeyan ba wa nibi ti baale ile, ẹni ọdun mejilelọgbọn kan, Sunday Ukeme ti n dọbalẹ rababa, wi pe ki wọn daṣọ aṣiri boun, ati pe iṣẹ eṣu ni boun ṣe fipa ja ibale ọmọ ọdun mẹtala kan ti a fi orukọ bo laṣiri, ko ni mọ igba ti yoo rẹrin takiti. Ko si nnkan meji to jẹ ki ọrọ Ukeme maa jẹ iyalẹnu fawọn to wa nibẹ, bi ko ṣe ti bo ṣe n sọ pe ọti amupara toun mu, lo jẹ koun fipa ba ọmọ naa laṣepọ lai mọ. Asiko ti wọn ni iyawo Ukeme ko si nile lo raaye ki ọmọ naa mọlẹ, to si fipa ja ibale rẹ, nibi to ti ko ibasun fun un karakara, ṣugbọn nigba ti aṣiri naa tu, awọn ọlọpaa ẹkun Akodo ni wọn pada lọ fa a le lọwọ. Ohun ti a gbọ ni pe iya ọmọdebinrin, ọmọ ọdun mẹtala yii lo lọ fa ọmọ rẹ le iyawo Ukeme, iyẹn Arabinrin Mary Sunday lọwọ lati maa wo o, iyẹn lagbegbe Idaso to wa nilu Ibẹju Lẹkki, ipinlẹ Eko. Wọn ni irin ajo ọsẹ mẹta pere ni iya ọmọ yii lọ, igba ti yoo si pada de ni ọmọ rẹ sọ fun un pe Ukeme ti fipa ja ibale oun, to si tun n dunkoko lati pa oun danu, boun ba tu aṣiri naa sita. Loju ẹsẹ ni wọn sọ pe iya ọmọ naa ti sare gba teṣan ọlọpaa lọ, iyẹn lọjọ kẹrin oṣu to kọja.


Ohun ti a gbọ ni pe iya ọmọdebinrin, ọmọ ọdun mẹtala yii lo lọ fa ọmọ rẹ le iyawo Ukeme, iyẹn Arabinrin Mary Sunday lọwọ lati maa wo o, iyẹn lagbegbe Idaso to wa nilu Ibẹju Lẹkki, ipinlẹ Eko. Wọn ni irin ajo ọsẹ mẹta pere ni iya ọmọ yii lọ, igba ti yoo si pada de ni ọmọ rẹ sọ fun un pe Ukeme ti fipa ja ibale oun, to si tun n dunkoko lati pa oun danu, boun ba tu aṣiri naa sita. Loju ẹsẹ ni wọn sọ pe iya ọmọ naa ti sare gba teṣan ọlọpaa lọ, iyẹn lọjọ kẹrin oṣu to kọja. Obinrin naa sọ pe nnkan bi aago mọkanla aabọ alẹ, ogunjọ oṣu kẹsan ni Ukeme fipa ba ọmọ oun laṣepọ lasiko ti iyawo ẹ, Mary ti lọ si iṣọ oru. Adekunle Ajiṣebutu to jẹ alukoro ileeṣẹ ọlọpaa ipinlẹ Eko sọ pe Ukeme ti wa ni ileeṣẹ wọn to wa ni Panti, nibi ti iwadii ti n lọ, ko to di pe wọn foju ẹ ba ile ẹjọ.


Obinrin naa sọ pe nnkan bi aago mọkanla aabọ alẹ, ogunjọ oṣu kẹsan ni Ukeme fipa ba ọmọ oun laṣepọ lasiko ti iyawo ẹ, Mary ti lọ si iṣọ oru. Adekunle Ajiṣebutu to jẹ alukoro ileeṣẹ ọlọpaa ipinlẹ Eko sọ pe Ukeme ti wa ni ileeṣẹ wọn to wa ni Panti, nibi ti iwadii ti n lọ, ko to di pe wọn foju ẹ ba ile ẹjọ.


Ayé ò! Àwọn ajínigbé ti jí gbajúmọ̀ olórí ọ̀dọ́ n'ìpínlẹ̀ Ògùn gbé o, ọgbọ̀n mílíọ̀nù náírà ni wọ́n n bèèrè báyìí

Inu idaamu ati iporuru ọkan lawọn mọlẹbi ati ọrẹ gbajugbaja olori ọdọ kan nipinlẹ Ogun, Kọmureedi Ọlamilekan Ogunnuga wa titi di asiko ti a ṣakojọpọ iroyin yii tan, lori bi wọn ṣe lawọn ajinigbe jii gbe salọ, ti wọn si n beere ọgbọn miliọnu naira, ko to di pe wọn tu u silẹ layọ ati alaafia. Ọjọbọ, Tọside, iyẹn ọjọ keje, oṣu yii la gbọ pe wọn ji Kọmureedi Ogunnuga, ẹni to jẹ olori ọdọ lapapọ fun ẹgbẹ National Youth Council of Nigeria (NYCN) nijọba ibilẹ Odogbolu, ipinlẹ Ogun gbe.Agbegbe Ogere to wa nijọba ibilẹ Ikẹnnẹ la gbọ pe wọn ti ji Ogunnuga gbe lakooko to n bọ lati irin-ajo to lọ nilu Ibadan. Wọn ni ṣe lawọn ajinigbe ọhun tẹle mọto rẹ lẹyin, ko to di pe wọn daa duro lojiji, ti wọn si yọ ibọn sii Alaga ẹgbẹ NYCN nipinlẹ Ogun, Kọmureedi Abduljabar Ayelaagbe lo fidi iṣẹlẹ yii mulẹ lọjọ Aiku, Sannde ana, to si lawọn ajinigbe naa ti ranṣẹ sawọn mọlẹbi Ogunnuga wi pe ki wọn san ọgbọn miliọnu naira lati fi gba a silẹ. Ayelaagbe sọ pe awọn to ri mọto rẹ lẹgbẹ igbo nirọlẹ ọjọ Ẹti, Furaide ni wọn jẹ kawọn eeyan mọ pe wọn ti ji ọkunrin naa, paapaa nigba tawọn ajinigbe naa tun pe, ti wọn si n beere owo nla. O sọ pe ọkunrin to ri ohun to ṣẹlẹ nigba ti wọn ji Ogunnuga gbe lo gbe mọto naa, ti awọn ọlọpaa si gba a lọwọ ẹ, koda,, ti wọn tun ti ọkunrin naa mọle fun iwadii. O jẹ ko di mimọ pe ni kete ti wọn ji Ogunnuga gbe loun pinnu lati gbe mọto naa kuro nibẹ.


Ìdùnnú ṣubú lu ayọ̀: Olukere tìlu Odò Ọjà l'Ékìtì gbọ̀pá àṣẹ

Ọjọ Ẹti, Furaide, ọsẹ to kọja yii, iyẹn ọjọ kẹjọ, oṣu kẹwaa tun fitan tuntun balẹ fawọn araalu Odo Ọja, Ikere Ekiti nipinlẹ Ekiti nigba ti Ọba Ganiyu Ọbasọyin gbọpa aṣẹ lọwọ ijọba ipinlẹ naa, Gomina Kayọde Fayẹmi. Ijọba ibilẹ Ikere nilu Odo Ọja, Ikere Ekiti wa, nibẹ si ni Ọba Ọbasọyin ti jẹ Olukere, nibi ti ẹsẹ ko ti gbero. A gbọ pe lẹyin ọpọlọpọ ayẹwo, idanwo ti awọn igbimọ afọbajẹ nilu naa ṣe fun Ọba Ọbasọyin, lo mu ki wọn mu kabiyesi lọ siwaju ijọba ipinlé naa lati bu ọwọ luu. Nigba to n gbe ọpa aṣẹ le Kabiyesi tuntun naa lọwọ, Gomina Fayẹmi ti igbakeji rẹ, Oloye Bisi Ẹgbẹyẹmi ṣoju fun gba kabiyesi atawọn ọmọ ilu naa lamọran lati wa ni iṣọkan nipa fifọwọsowọpọ fun idagbasoke.


Ìbàdàn ni Kàsálí ti wá jí ọmọ gbé l'Óṣogbo kí ọwọ́ Àmọ̀tẹ́kùn tó tẹ̀ ẹ́

Boroboro bayii ni gendekunrin kan ti won pe ni Ridwan Kasali n ka nigba tọwọ ẹṣọ alaabo ilẹ Yoruba, iyẹn Amọtẹkun tẹ ẹ lakooko to n ji ọmọ kekere kan gbe nilu Oṣogbo, ipinlẹ Ọṣun. A gbọ pe bi ọwọ ṣe tẹ Kasali, lo ti bẹrẹ sii bẹbẹ pe ki wọn ṣe oun jẹjẹ, ati pe oun ti wa nidi iṣẹ naa tipẹ. Adugbo Yẹmẹtu Secretariat to wa nilu Ibadan, ipinlẹ Ọyọ la gbọ pe Kasali ti maa lọ kaakiri lati lọ ji awọn eeyan gbe, ti yoo si lọ ta wọn danu sipinlẹ Eko ati Ibadan. Kasali nigba to n jẹwọ sọ pe eeyan ti ko din ni marun-un ọtọọtọ loun ti jigbe, toun si ti ta wọn danu fun ẹnikan to pe ni Abija. Nigba to n sọrọ, ọga agba Amọtẹkun nipinlẹ Ọṣun, Kọmureedi Amitolu Shittu sọ pe awọn ti fa Kasali le awọn ọlọpaa ọtẹlẹmuyẹ lọwọ lati tubọ ṣe iwadii rẹ siwaju sii. Bẹẹ lo sọ pe Kasali tun jẹwọ pe gbogbo awọn maraarun toun jigbe ni wọn ti pa danu.


Nítorí àrùn 'HIV/AIDS' tó kó lára ìyàwó rẹ̀, Pasitọ George lu ìyàwó ẹ pa

'Iru kileyi' lariwo to n ti ẹnu awọn ara agbegbe Nyamira County, to wa lorilẹ-ede Kenya mu sẹnu lọsẹ to kọja yii, nigba ti wọn gbọ pe gbajugbaja pasitọ kan, Pasitọ George Abisa pa iyawo rẹ danu, toun naa si tun pa ara rẹ pẹlu. AWIKONKO gbọ pe oloṣelu kan ti wọn n lu du ipo Bogichora MCA ni wọn sọ pe iyawo Pasito Abisa n tẹle jade ni nnkan bi oṣu meloo kan sẹyin, ti wọn si sọ pe iwọlewọde wọn mu ifura dani wi pe wọn n yan ara wọn lale. Lara awọn to fiṣẹlẹ yii to AWIKONKO leti sọ pe irọlẹ ọjọ Iṣẹgun, ọjọ karun-un, oṣu yii ni Abisa pa iyawo rẹ, toun naa si pokun so sinu ile. Ṣaaju, ki Abisa too pa iyawo rẹ, wọn lo beere idi pataki to fi n yan oloṣelu naa lale, ati idi to fi lọ ko arun kogboogun ti HIV/AIDS wa sile foun, ṣugbọn ti wọn ni ẹbẹ ni obinrin ọhun n bẹ fun idariji. Pẹlu ibinu ni Abisa fi lọ fa ọbẹ yọ, to si gun iyawo rẹ titi to fi dakẹ mọ-ọn lọwọ. Bo ṣe rii pe obinrin naa ti dakẹ, loun naa ba sare lọ mu iwe, to si kọ ọ sibẹ nipa idi to fi pa iyawo rẹ.


Ṣaaju, ki Abisa too pa iyawo rẹ, wọn lo beere idi pataki to fi n yan oloṣelu naa lale, ati idi to fi lọ ko arun kogboogun ti HIV/AIDS wa sile foun, ṣugbọn ti wọn ni ẹbẹ ni obinrin ọhun n bẹ fun idariji. Pẹlu ibinu ni Abisa fi lọ fa ọbẹ yọ, to si gun iyawo rẹ titi to fi dakẹ mọ-ọn lọwọ. Bo ṣe rii pe obinrin naa ti dakẹ, loun naa ba sare lọ mu iwe, to si kọ ọ sibẹ nipa idi to fi pa iyawo rẹ. Ninu lẹta naa lo ti fẹsun kan iyawo rẹ wi pe o yan oun jẹ, ati pe o tun jẹ koun ko arun kogboogun lara rẹ lai jẹ koun mọ. O loun ko le laju silẹ lati maa gbe arun kaakiri igboro, lo jẹ koun tete ṣe idajọ lọwọ ara oun. Bo si ṣe kọ iwe naa tan, lo ba pokunso, to si gba ẹmi ara rẹ.


Ninu lẹta naa lo ti fẹsun kan iyawo rẹ wi pe o yan oun jẹ, ati pe o tun jẹ koun ko arun kogboogun lara rẹ lai jẹ koun mọ. O loun ko le laju silẹ lati maa gbe arun kaakiri igboro, lo jẹ koun tete ṣe idajọ lọwọ ara oun. Bo si ṣe kọ iwe naa tan, lo ba pokunso, to si gba ẹmi ara rẹ. Nigba ti wọn lawọn araadugbo ko tete ri wọn lati jade, lo mu ki wọn lọ ranṣẹ sawọn ọlọpaa lati wa mọ ohun to n ṣẹlẹ, to si jẹ pe oku tọkọ tiyawo naa ni wọn ba ninu ile nigba ti wọn ja ilẹkun wọle. Lẹta naa to tẹ AWIKONKO lọwọ ree:


Nigba ti wọn lawọn araadugbo ko tete ri wọn lati jade, lo mu ki wọn lọ ranṣẹ sawọn ọlọpaa lati wa mọ ohun to n ṣẹlẹ, to si jẹ pe oku tọkọ tiyawo naa ni wọn ba ninu ile nigba ti wọn ja ilẹkun wọle. Lẹta naa to tẹ AWIKONKO lọwọ ree:


Múkáílà, ọmọ ogún ọdún tó jí ọ̀kadà gbé n'Ilé-Ifẹ̀ ti fojú ba ilé-ẹjọ́ o

Bo tilẹ jẹ pe Rasaq Mukaila, ọmọ ogun ọdun ti wọn lo ji ọkada gbe lagbegbe Alabata to wa labule Ifẹgbemi nitosi Ile-Ifẹ lọjọ kẹrin, oṣu yii ti foju ba ile-ẹjọ, sibẹ, afaimọ ni ko ma pada fi ẹwọn gbara. Ẹsun meji ọtọọtọ to nii ṣe pẹlu dida alaafia ilu laamu ati ole jija ni wọn fi kan Mukaila, ẹni ti wọn sọ pe nnkan bi aago mẹta ọsan ọjọ naa lo ji ọkada Bajaj ti nọmba idanimọ rẹ jẹ FFE 194 QF gbe. Wọn lowo ọkada naa, to jẹ ti Abiọdun Ọdẹyẹmi ko din ni ẹgbẹrun marundinlọọdunrun {N295,000} naira. AWIKONKO rii gbọ pe wọn ni ṣe ni Mukaila tun da wahala ati ariwo nla silẹ, lakooko to fẹẹ ji ọkada naa gbe, eyi to jẹ kọwọ awọn eeyan tẹ ẹ, ti wọn si fa a le awọn ọlọpaa lọwọ. Agbẹjọro Mukaila, Okoh Wonder rawọ ẹbẹ si ile-ẹjọ lati faaye silẹ fun beeli, ko si lanfaani lati maa gba ile wa, bẹẹ lo ṣeleri wi pe Mukaila ko nii salọ tii igbẹjọ naa yoo fi pari. Nigba to n gbe idajọ kalẹ, Onidajọ Oluwatosin Adediwura sọ pe ki wọn gba beeli Mukaila pẹlu ẹgbẹun lọna ọọdunrun naira ati oniduro meji, to ba n san owo ori rẹ deedee, paapaa to tun ni iwe ẹri owo ori ọdun mẹta gbako, to si sun igbẹjọ miran siwaju si ọjọ ki-in-ni, oṣu kejila, ọdun yii.


Àwọn ọlọ́kadà bọ́ sáyé l'Abẹ́òkúta, àjọ aláànú Olumide Adérìnókùn ṣagbátẹrù epo ọ̀fẹ́ fún wọn

Ṣẹnkẹn bayii ni gbogbo awọn ọkọkada jakejado ijọba ibilẹ Ariwa Abẹokuta (Abeokuta North) n dun lonii, ọjọ Aje, Mọnde, nigba ti ajọ alaanu kan ti wọn pe ni Olumide and Stephanie Aderinokun Foundation ṣagbatẹru epo ọfẹ fun gbogbo wọn.Ẹlẹẹkarun-un iru ẹ ree ti a gbọ pe ajọ naa yoo maa gbe kalẹ, gẹgẹ bi a ṣe gbọ.AWIKONKO rii gbọ pe awọn ọkọkada to wa ni ijọba ibilẹ Guusu Abẹokuta, iyẹn Abeokuta South naa yoo jẹ anfaani yii lọjọ Iṣẹgun, Tuside, ọla.Pupọ awọn ọkọkada to sọrọ ni wọn dupẹ lọwọ awọn alakoso ajọ alaanu naa, paapaa oludasilẹ rẹ, Oloye Olumide Aderinokun fun oju aanu to fi wo wọn.


Nítorí owó olówó, àwọn tọ́ọ̀gì páàyàn méjì n'Íbàdàn

Ko din ni eeyan meji ti a gbọ pe awọn tọọgi lu pa lopin ọsẹ to ṣẹṣẹ pari yii, nigba ti wọn sọ pe owo ti ọsibitu kan gbe silẹ fawọn tọọgi yii lo dija wọn silẹ, lakooko ti wọn n pin in lọwọ. Michael Akinwale ati Isiaka Sooku lawọn meji ti a gbọ pe wọn lu pa lagbegbe Ọja Igbo to wa nilu Ibadan, ipinlẹ Ọyọ. A gbọ pe ọsibitu kan to wa lagbegbe naa lo ṣe omi ẹrọ fawọn ara agbegbe yii, ti wọn si lawọn tọọgi to wa nitosi n beere owo lọwọ wọn, eyi lo jẹ ki awọn alakoso ọsibitu naa gbe owo kalẹ fun wọn lati lọ pin in. Nibi ti wọn ti n pin owo ọhun lọwọ la gbọ pe lara awọn ti ko tẹ lọrun ti sọ ọ dija igboro, ti ọrọ si di boolọ o yago lọna. Asiko ti wọn n fa ọrọ owo yii lọwọ ni wọn lawọn meji ti dagbere faye, ti awọn yooku si na papa bora. Fun bii wakati mẹta la gbọ pe gbogbo agbegbe naa fi pa lọlọ.Itẹkuu kan to wa lagbegbe Akanran nilu Ibadan la gbọ pe wọn sin awọn mejeeji naa si.


Mákindé búra fáwọn kọmíṣánnà mẹwàá l'Ọyọ

Lonii, ọjọ Aje, Mọnde, ọjọ kọkanla, oṣu kẹwaa ni Gomina Ṣeyi Makinde tipinlẹ Ọyọ bura fun awọn kọmiṣanna tuntun to ṣẹṣẹ yan sipo.Nibi eto naa to waye nileeṣẹ ijọba to wa nilu Ibadan, ipinlẹ naa ni gomina ti gba wọn lamọran lati kọju mọ iṣẹ wọn, ki wọn si ṣiṣẹ takuntakun lati rii pe idagbasoke de ba ipinlẹ Ọyọ.Awọn kọmiṣanna mẹwaa ti Gomina Makinde bura fun naa ni: Ọmọwe Wasiu Ọlatunbọsun, kọmiṣanna f'ọrọ iroyin, aṣa ati irin ajo afẹ; Adeniyi Adebisi, kọmiṣanna f'ọrọ iṣẹ agbẹ ati idagbasoke igberiko; Amofin Rahman Abiọdun Abdul-Raheem, kọmiṣanna f'ọrọ eto ẹkọ; Amofin Ọlasunkanmi Ọlalẹyẹ, kọmiṣanna f'ọrọ eto okoowo, ileeṣẹ ati ẹgbẹ alajẹṣẹku.Awọn miran ni: Ṣeun Fakorede, kọmiṣanna f'ọrọ ọdọ ati ere idaraya; Alaaja Kafilat Ọmọlabakẹ Ọlayiwọla, kọmiṣanna f'ọrọ awọn obinrin; Abiọdun Oni, kọmiṣanna f'ọrọ eto ayika ati ohun alumọni; Ọjọgbọn Musibau Babatunde, kọmiṣanna f'ọrọ eto iṣuna ati alagbekalẹ eto ọrọ aje; Ṣẹgun Ọlayiwọla, kọmiṣanna f'ọrọ ilẹ ati ilegbee ati Ọmọwe Bọde Ladipọ toun jẹ kọmiṣanna f'ọrọ eto ilera.Amọran Gomima Ṣeyi Makinde fun awọn kọmiṣanna tuntun ree


Fáyòṣe mú ìlérí rẹ̀ ṣẹ, ó ṣàbẹ̀wò sí Tinubu l'Ékòó

Gomina ana nipinlẹ Ekiti, Peter Ayọdele Fayoṣe ti ṣe abẹwo si Aṣiwaju ẹgbẹ oṣelu APC, Bọla Ahmẹd Tinubu lonii, ọjọ kejila, oṣu kẹwaa, ọdun 2021 nile rẹ to wa ni Ikoyi, ipinlẹ Eko.Nibẹ lo ti sọ pe aisan ko mọ ẹgbẹ oṣelu, ati pe oun ko si lara awọn to maa n lọ lati lọ tọwọ bọwe ibanikẹdun, ati pe oun wa lara awọn to maa n bu ọla fun awọn to ba tọ si.Bẹ o ba gbagbe, o ti pẹ ti Fayoṣe, ẹni to jẹ agba ati alẹnulọrọ ninu ẹgbẹ oṣelu Peoples Democratic Party, PDP lorilẹ-ede Naijiria ti n sọ pe oun yoo wa ọjọ kan pato lati ṣe abẹwo si Aṣiwaju Tinubu.Fayoṣe ninu awọn ọrọ rẹ maa n sọ pe oun kii ṣe oloṣelu ti kii gba ifẹ ati iṣọkan laaye, bi ko ṣe ẹni to n wa ilọsiwaju ilu, paapaa ilẹ Yoruba.Nigba to n sọrọ lẹyin abẹwo ọhun, o sọ ninu ọrọ rẹ pe:"Lonii, mo wa ni Bourdillon, Ikoyi, l'Ekoo lati ki Aṣiwaju Ahmẹd Bọla Tinubu fun ti ailera rẹ, ti mo si gbadura pe kai ara rẹ tete ya. "Ọrọ ilera ko mọ ẹgbẹ oṣelu kankan, ati pe ninu aye yii, kii wọpọ lati maa mọ riri awọn eeyan nigba ti wọn ba wa laye. Eyi to pọ ju ni pe ka lọ maa tọwọ bọ iwe ibanikẹdun. Ni temi o, kii ṣe ohun to dara rara. "Eyi to ja ju ni pe, oṣelu gbọdọ jẹ nipa ifẹ ti a n ni si ara wa. Fun idi eyi, gẹgẹ bi awọn agba miran lorilẹ-ede Naijiria, mo n ki Aṣiwaju pe ki ara rẹ tete ya kiakia.


Ni temi o, kii ṣe ohun to dara rara. "Eyi to ja ju ni pe, oṣelu gbọdọ jẹ nipa ifẹ ti a n ni si ara wa. Fun idi eyi, gẹgẹ bi awọn agba miran lorilẹ-ede Naijiria, mo n ki Aṣiwaju pe ki ara rẹ tete ya kiakia. "Ati si awọn ti kii ri nnkan gidi nipa oṣelu, abẹwo mi yii ko ni nnkan ṣe. Mo ṣi jẹ aṣiwaju ninu ẹgbẹ oṣelu PDP, ti mi o si le kiro nibẹ lailai."


"Ati si awọn ti kii ri nnkan gidi nipa oṣelu, abẹwo mi yii ko ni nnkan ṣe. Mo ṣi jẹ aṣiwaju ninu ẹgbẹ oṣelu PDP, ti mi o si le kiro nibẹ lailai."


Awọn ololufẹ mi ni wọn sọ pe ki n jade du ipo agbẹnusọ PDP - Ṣẹgun Ṣowunmi

Agbẹnusọ fun Alaaji Atiku Abubakar to jade du ipo Aarẹ orilẹ-ede Naijiria lọdun 2019, Ọgbẹni Ṣẹgun Ṣowunmi, ẹni ti ọpọ awọn eeyan tun mọ si Sagbua ti sọ ọ di mimọ pe awọn ololufẹ oun ni wọn sọ pe koun jade lati du ipo akọwe ipolongo fẹgbẹ oṣelu alatako nni, Peoples Democratic Party, PDP. O loun ko nii lọkan lati jade fun ipo naa, ṣugbọn awọn ti wọn nigbagbọ ninu oun, ni wọn n sọ pe koun jade lọ du ipo naa, to tun jẹ gẹgẹ bi agbẹnusọ fun ilọsiwaju ẹgbẹ PDP. Ṣowunmi sọ pe "erongba gbogbo ọmọ ẹgbẹ kaakiri agbaye ni wi pe maa ṣe daadaa fun ẹgbẹ ni ilana yẹn, mo si ti n foju silẹ lati wo ibi ti wọn maa pada pin ipo naa si. O tiẹ ti foju han wi pe ilẹ Yoruba ni wọn pin in si. "Eeyan ko gbọdọ sọ pe oun ko ṣe. Mo wa fẹẹ sọ fun un yin bayii, gẹgẹ bi ẹyin ti mo nigbagbọ ninu ẹ, mo n fẹ atilẹyin ati adura yin.


O tiẹ ti foju han wi pe ilẹ Yoruba ni wọn pin in si. "Eeyan ko gbọdọ sọ pe oun ko ṣe. Mo wa fẹẹ sọ fun un yin bayii, gẹgẹ bi ẹyin ti mo nigbagbọ ninu ẹ, mo n fẹ atilẹyin ati adura yin. Ọmọ Ogun ni wa, aṣoju ipinlẹ nla yii si ni wa, to si jẹ pe o ti di dandan ka sa gbogbo ipa wa lati ṣe iwọn ti a le ṣe, nibikibi ti wọn ba ti pe wa. "Ọrọ nipa oṣelu temi jẹ fun idagbasoke ati ilọsiwaju orilẹ-ede Naijiria. Gbogbo yin ni mo dupẹ lọwọ ẹ."


Ọmọ Ogun ni wa, aṣoju ipinlẹ nla yii si ni wa, to si jẹ pe o ti di dandan ka sa gbogbo ipa wa lati ṣe iwọn ti a le ṣe, nibikibi ti wọn ba ti pe wa. "Ọrọ nipa oṣelu temi jẹ fun idagbasoke ati ilọsiwaju orilẹ-ede Naijiria. Gbogbo yin ni mo dupẹ lọwọ ẹ."


Dapọ Abiọdun ti dorí ìpínlẹ̀ Ògùn kodò - Adérìnókùn

Ọkan pataki lara awọn alẹnulọrọ ninu ẹgbẹ oṣelu Peoples Democratic Party, PDP, Oloye Olumide Aderinokun ti sọ pe ijọba ti Ọmọọba Dapọ Abiọdun n ṣe gẹgẹ bi gomina ti dori ipinlẹ Ogun kodo, nitori pe ijọba gan-an ko ye e mọ. Laipẹ yii ni Aderinokun sọrọ naa nibi ifọrọwerọ to ṣe nileeṣẹ redio kan nipinlẹ naa, to si ni ẹgbẹ oṣelu PDP ti n gbaradi lati gbajọba mọ ọn lọwọ lọdun 2023. Aderinokun, ẹni to ti fi ajọ alaanu rẹ, Olumide and Stephanie Aderinokun Foundation ṣe iranlọwọ fawọn eeyan kaakiri agbaye, paapaa nipinlẹ Ogun sọ pe ipo ti ipinlẹ naa wa n kọ awọn araalu lominu, to si ni loun nigbagbọ pe suuru to lọjọ ni iṣakoso Gomina Abiọdun. Ọkunrin naa, ẹni to tun jẹ Akinruyiwa tilu Owu tun sọ siwaju peipo to ṣeni laanu ni gbogbo awọn ọna nipinlẹ Ogun wa patapata, ti ko si si eyi to ṣee gba mọ fawọn mọto.Ninu ọrọ rẹ, o sọ pe "Ebi ati iya ti pọ ju nilẹ yii, awọn eeyan ko ri ounjẹ jẹ mọ. Koda, awọn olukọ gan-an ti wọn gba lati ọdun kan le diẹ sẹyin ko le sọ fun mi pe nnkan ti wọn n koju tẹ wọn lọrun. "Mo wa nilu Ifọ ati Ewekoro lọjọ meloo kan sẹyin, mo si ri ipo tawọn opopona nibẹ wa, ibanujẹ nla lo jẹ nigba ti mo ri bi awọn opopona naa ṣe ri.


Ọkunrin naa, ẹni to tun jẹ Akinruyiwa tilu Owu tun sọ siwaju peipo to ṣeni laanu ni gbogbo awọn ọna nipinlẹ Ogun wa patapata, ti ko si si eyi to ṣee gba mọ fawọn mọto.Ninu ọrọ rẹ, o sọ pe "Ebi ati iya ti pọ ju nilẹ yii, awọn eeyan ko ri ounjẹ jẹ mọ. Koda, awọn olukọ gan-an ti wọn gba lati ọdun kan le diẹ sẹyin ko le sọ fun mi pe nnkan ti wọn n koju tẹ wọn lọrun. "Mo wa nilu Ifọ ati Ewekoro lọjọ meloo kan sẹyin, mo si ri ipo tawọn opopona nibẹ wa, ibanujẹ nla lo jẹ nigba ti mo ri bi awọn opopona naa ṣe ri. Bi ijọba yii ba le sọ awọn nnkan ti wọn ti ṣe to dara, a jẹ pe a ṣẹṣẹ maa mọ bi a ṣe fẹẹ ṣagbeyẹwo ibi ti a n lọ. "O tiẹ ti wa a ṣoro bayii lati sun, ka di oju mejeeji lakooko ti a wa yii. Radarada ni wọn n ṣe ijọba, ṣugbọn adura mi ni pe ki Ọlọrun tubọ jẹ ka wa ni iṣọkan laaarin oṣu mẹrindinlogun to ku ki wọn gbe baagi wọn."


Bi ijọba yii ba le sọ awọn nnkan ti wọn ti ṣe to dara, a jẹ pe a ṣẹṣẹ maa mọ bi a ṣe fẹẹ ṣagbeyẹwo ibi ti a n lọ. "O tiẹ ti wa a ṣoro bayii lati sun, ka di oju mejeeji lakooko ti a wa yii. Radarada ni wọn n ṣe ijọba, ṣugbọn adura mi ni pe ki Ọlọrun tubọ jẹ ka wa ni iṣọkan laaarin oṣu mẹrindinlogun to ku ki wọn gbe baagi wọn." Bakan naa lo fi kun ọrọ rẹ wi pe, lati le yọ awọn araalu kuro ninu iṣẹ ati oṣi, loun ṣe n ṣe iranlọwọ lọna toun mọ, nipa yiya awọn ọlọja lowo ti ko ni ele lori, toun n ṣe omi ẹrọ gidi fawọn eeyan, ati oniruuru iranlọwọ miran.


Bakan naa lo fi kun ọrọ rẹ wi pe, lati le yọ awọn araalu kuro ninu iṣẹ ati oṣi, loun ṣe n ṣe iranlọwọ lọna toun mọ, nipa yiya awọn ọlọja lowo ti ko ni ele lori, toun n ṣe omi ẹrọ gidi fawọn eeyan, ati oniruuru iranlọwọ miran.


Ẹ jẹ́ kí àwọn àgùnbánirọ̀ lọ máa kojú àwọn Boko Haram - Fáyẹmí gba Buhari lámọ̀ràn

Gomina Kayọde Fayẹmi tipinlẹ Ekiti ti gba Aarẹ Muhammadu Buhari lamọran lati jẹ ki awọn agunbanirọ lọ maa koju awọn Boko Haram ati agbesunmọmi, iyẹn awọn agbebọn to n da ilu ru kaakiri. Fayẹmi sọ pe ṣe lo yẹ ki ijọba orilẹ-ede yii tun agbeyẹwo ofin awọn agunbanirọ naa ṣe, lati le jẹ ki wọn maa da wọn lẹkọọ nipa bi wọn ṣe le koju awọn Boko Haram ati agbebọn. O ni ọna lati le tete gbogun ti iwa janduku, ipaniyan, igbebọn ni ki wọn maa yi awọn agunbanirọ si iṣẹ ologun, ki wọn ba a le gbogun ti Boko Haram, agbebọn, awọn to n ja fun iyapa, atawọn miran. Ninu ọrọ rẹ, o sọ pe "Pẹlu eyi, a le maa fi gbagede idanilẹkọọ wọn kọ awọn to ba finufẹdọ fun iṣẹ aabo lẹkọ lori ọrọ eto aabo lara ọtọ, eyi ti yoo ṣojuṣaara."Nipa eyi, owo ti wọn n fun awọn ileeṣẹ agunbanirọ, wọn yoo kan fi kun un ni, eyi ti yoo jẹ ki wọn fi ṣiṣẹ kun iṣẹ."Awọn ti wọn ko ba le darapọ mọ iṣẹ ologun le lọ sin ilẹ baba wọn lai gba owo kankan, iyẹn bi a ba fẹẹ fi eto agunbanirọ silẹ."


Lẹ́yìn ayẹyẹ ọjọ́-ìbí ẹ̀, àìsàn kídìnrín kọlu Ìgbòho lọ́gbà ẹ̀wọ̀n, ádùrá lọ̀rọ rẹ̀ nílò báyìí

Ọkan lara awọn agbẹjọro fun Oloye Sunday Adeyẹmọ, tọpọ awọn eeyan mọ si Sunday Igboho lorilẹ-ede olominira Bẹnnẹ, Yọmi Alliyu ti gba gbogbo awọn ololufẹ ọkunrin naa lamọran lati dide adura fun un, ko ma ba a ku lojiji, nitori aisan kidinrin to lo kọluu.Bakan naa ni Alliyu tun rawọ ẹbẹ si ijọba Bẹnnẹ lati foju aanu wo ọkunrin naa, nitori aisan kidinrin to kọluu mọnu ọgba ẹwọn to wa lati bi oṣu meji sẹyin. Alliyu sọrọ yii lakooko to n ba akọroyin BBC Yoruba sọrọ, to si ni ọrọ ilera Igboho n fẹ amojuto oni kiakia, nitori pe ipo to wa bayii, ko yẹ fun iru ajijangbara bii tiẹ.O sọ pe aisan to n ṣe Igboho kọja ohun ti wọn le maa fọọ bo, to si ni bo ṣe nilo abojumo naa lo tun nilo adura gidigidi.Siwaju sii ni Alliyu sọ pe aisan naa bẹrẹ ni kete ti awọn ọlọpaa ọtẹlẹmuyẹ digun lọ sile ẹ to wa ni Ṣoka nilu Ibadan, ipinlẹ Ọyọ."Ko si aisan yii lara Sunday Igboho nigba ti wọn mu ni Kutọnu. O le debi wi pe ṣe ni wọn sare gbe e digbadigba ọ si ọsibitu. Mi o wa le sọ boya wọn ti gbe e pada sọgba ẹwọn, ṣugbọn ohun ti mo mọ ni pe o ni ipenija ilera, to si dabi ẹni pe aisan kidinrin ati ikọfun lo ni."Bo tilẹ jẹ pe mi o le sọ pato ẹya ara rẹ ti aisan naa tun ṣe akoba fun, ṣugbọn ṣa, mo mọ pe inu rẹ ni aisan to n ṣe e wa."


Ó jọ pé ayé ló n ṣe mí o - Jacob tó fipá bá ọmọ ọ̀rẹ́ rẹ̀, ọmọ ọdún mọ́kànlá láṣepọ̀ sọ̀rọ̀

Ọrọ buruku toun tẹrin nigba ti baale ile, ẹni ọdun mejilelogoji kan, Jacob Joel, ẹni ti wọn fẹsun kan wi pe o fipa ko ibasun fọmọ ọrẹ rẹ, ọmọ ọdun mejila sọ pe iṣẹ eṣu ni, ati pe o jọ pe aye lo n ṣe oun.AWIKONKO gbọ pe kii ṣe akọkọ ree ti Jacob yoo maa fipa ko ibasun fọmọ naa, to si maa n dunkooko mọ ọn wi pe ko gbọdọ tu aṣiri naa fẹnikẹni, bi ko ba fẹ koun pa a danu. Lọjọ ti wọn sọ pe Jacob maa kọkọ ba ọmọ naa laṣepọ, ṣe lo lọ sile Jacob lati lọ ki ọrẹ rẹ, to jẹ ọmọ ọkunrin buruku yii. Wọn lọmọ naa ko ba ẹni to wa lọ, ṣugbọn to jẹ pe baba rẹ, iyẹn Jacob nikan lo wa nile. A gbọ pe bo ṣe fẹ maa pada lọ, ni Jacob fa ọbẹ yọ wi pe ko bọ pata rẹ, to si fipa ko ibasun fun un karakara. Lẹyin eyi lo tun pada fipa ba ọmọ naa sun, koda, ti wọn ni ṣe lo sọ ọ di iṣẹ ojoojumọ. Nigba ti aṣiri maa pada tu sita, a gbọ pe ṣe ni Jacob tan ọmọ naa lọ sinu igbo, nibi to tun ti lọ fipa ba a laṣepọ.


A gbọ pe bo ṣe fẹ maa pada lọ, ni Jacob fa ọbẹ yọ wi pe ko bọ pata rẹ, to si fipa ko ibasun fun un karakara. Lẹyin eyi lo tun pada fipa ba ọmọ naa sun, koda, ti wọn ni ṣe lo sọ ọ di iṣẹ ojoojumọ. Nigba ti aṣiri maa pada tu sita, a gbọ pe ṣe ni Jacob tan ọmọ naa lọ sinu igbo, nibi to tun ti lọ fipa ba a laṣepọ. Nibẹ si ni ọwọ palaba rẹ ti segi, to si n bẹbẹ pe ki wọn ṣe oun jẹjẹ nitori pe iṣẹ eṣu ni.Agbẹjọro ọlọpaa, Arabinrin L. P. Fombot to foju Jacob ba ile-ẹjọ giga tilu Jos, ipinlẹ Plateau sọ pe ọpọ igba lọkunrin naa ti dunkooko mọ ọmọ yii lati fipa ba a laṣepọ, to si lo di dandan ko jiya ẹṣẹ rẹ labẹ ofin.Ile-ẹjọ naa ni Jacob ti sọ pe oun ko jẹbi, nitori pe iṣẹ eṣu ni, to si n bẹbẹ fun idariji. Onidajọ S. P. Gang ti wa paṣẹ pe ki wọn ṣi lọ fi Jacob pamọ sọgba ẹwọn titi di ọjọo keje, oṣu kejila, ọdun yii ti igbẹjọ yoo tun waye.


Nibẹ si ni ọwọ palaba rẹ ti segi, to si n bẹbẹ pe ki wọn ṣe oun jẹjẹ nitori pe iṣẹ eṣu ni.Agbẹjọro ọlọpaa, Arabinrin L. P. Fombot to foju Jacob ba ile-ẹjọ giga tilu Jos, ipinlẹ Plateau sọ pe ọpọ igba lọkunrin naa ti dunkooko mọ ọmọ yii lati fipa ba a laṣepọ, to si lo di dandan ko jiya ẹṣẹ rẹ labẹ ofin.Ile-ẹjọ naa ni Jacob ti sọ pe oun ko jẹbi, nitori pe iṣẹ eṣu ni, to si n bẹbẹ fun idariji. Onidajọ S. P. Gang ti wa paṣẹ pe ki wọn ṣi lọ fi Jacob pamọ sọgba ẹwọn titi di ọjọo keje, oṣu kejila, ọdun yii ti igbẹjọ yoo tun waye.


Bàbá arúgbó tó fipá já ìbálé ọmọ-ọmọ rẹ̀, ọmọ ọdún mẹ́fà ti há l'Òndó

Ọwọ ileeṣẹ ọlọpaa ipinlẹ Ondo ti tẹ baba arugbo ẹni ọdun merinlelọgọta kan, Ajayi Awẹ lori ẹsun wi pe o fipa ja ibale ọmọ ọdun mẹfa to jẹ ọmọ-ọmọ rẹ. Agbegbe ti wọn pe B/98 Daja Ajowa-Akoko, to wa nijọba ibilẹ Ariwa Akoko, ipinlẹ Ondo niṣẹlẹ ọhun ti waye laipẹ yii. Iya ọmọ naa, Arabinrin Fatimah Ọbademi, la gbọ pe o lọ fọrọ ọhun to ileeṣẹ ọlọpaa ẹkun Okeagbe-Akoko leti wi pe Ajayi fipa ja ibale ọmọ oun, ọmọ ọdun mẹfa, ti wọn si sare lọ gbe e. Nigba to n fidi iṣẹlẹ naa mulẹ, alukoro ileeṣẹ ọlọpaa ipinlẹ Ondo, DSP Funmi Ọdunlami sọ pe Ajayi ti wa lọgba wọn, nibi ti wọn ti n fọrọ wa a lẹnu wo, ati pe awọn ti gbe ọmọ naa lọ si ọsibitu. Ọdunlami sọ pe Ajayi yoo foju ba ile-ẹjọ lẹyin iwadii.


Ìjọba Kwara ró àwọn aráàlú lágbára lárà-ọ̀tọ̀

L'Ọjọbọ, Tọside ana, nijọba ipinlẹ Kwara labẹ Gomina AbdulRahman AbdulRazaq tun fitan tuntun balẹ nipa riro awọn araalu lagbara lọna ara-ọtọ.Pupọ awọn oniṣẹ ọwọ to wa kaakiri ipinlẹ naa ni wọn jẹ anfaani gbigba awọn irinṣẹ ti yoo mu iṣẹ wọn rọrun nilu Ilọrin.Nigba to n pin awọn ẹbun naa fun wọn, igbakeji gomina, Kayọde Alabi sọ pe lojuna lati mu ileri ṣẹ nijọba ṣe ṣagbekalẹ eto iranlọwọ yii fun gbogbo awọn oniṣẹ ọwọ ati olokoowo kekeekee. Lara awọn ẹbun ti wọn fi tọrẹ ni Maṣiini iranṣọ, ẹrọ ijata, owo atawọn nnkan mi in.


Ní Ṣagamu: Bàbá arúgbó kú sórí aláṣẹ́wó lásìkò ìbálòpọ̀ gbígbóná l'òtẹ́ẹ̀lì, wọ́n ní kìí ṣojú lásán

Kayeefi nla gba a lọrọ baba arugbo, ẹni ọdun mọkanlelaadọrin kan, Ajibọla Olufẹmi Adeniyi, ṣi n jẹ fun ọpọ awọn ọmọ orilẹ-ede Naijiria, paapaa awọn olugbe ipinlẹ Ogun lori bi wọn ṣe sọ pe baba naa ku sori alaṣẹwo lotẹẹli kan to wa nilu Ogijo, ijoba ibilẹ Ṣagamu. Gẹgẹ bi iroyin to tẹ AWIKONKO lọwọ ṣe sọ, wọn ni otẹẹli kan ti wọn n pe ni 50/50 ni baba yii ku si lọjọ Aje, Mọnde to kọja yii. A gbọ pe ojule kejileloogun, adugbo Akilọ to wa ni Bariga, ipinlẹ Eko ni Ajibọla n gbe, ibẹ si ni wọn lo ti lọ si otẹẹli naa lati lọ ṣe faaji ara rẹ. Wọn ni bi Ajibọla ṣe de otẹẹli naa lo ti sọ pe ki wọn ba oun wa alaṣẹwo kan ti yoo ṣe gbogbo ere foun tilẹ ọjọ keji yoo fi mọ, eyi lo jẹ ki wọn lọ pe Joy, ẹni ti wọn sọ pe ko niṣẹ meji ju iṣẹ aṣẹwo lọ. AWIKONKO gbọ pe nibi ti Ajibọla ti n ko ibasun fun Joy, alaṣẹwo naa lọwọ ni ọrọ ti béyin yọ, ti wọn si ni baba naa gbabẹ sọda sọrun alakeji. Wọn lariwo ti Joy pa pe kawọn gba oun lo mu kawọn to wa nibẹ sare wọle, ti wọn si ba Ajibọla nilẹ.